pythainlp/thai-wiki-dataset-v4 huggingface dataset:
ต้นตะวัน ตันติเวชกุล

ต้นตะวัน ตันติเวชกุล (เกิด 7 พฤศจิกายน พ.ศ. 2543) ชื่อเล่น ตู เป็นนักแสดงและนางแบบชาวไทย สังกัดจีเอ็มเอ็มทีวี มีชื่อเสียงจากการรับบท "กอหญ้า" จากซีรีส์เรื่อง "F4 Thailand: หัวใจรักสี่ดวงดาว"
ประวัติ.
ต้นตะวัน ตันติเวชกุล ชื่อเล่น ตู เกิดวันที่ 7 พฤศจิกายน 2543 เป็นนักแสดงและนางแบบชาวไทย เกิดที่ กรุงเทพมหานคร ประเทศไทย 
การศึกษา.
จบการศึกษาระดับประถมจาก โรงเรียนสาธิตมหาวิทยาลัยศรีนครินทรวิโรฒ ประสานมิตร จบการศึกษาระดับมัธยมจาก โรงเรียนสาธิตจุฬาลงกรณ์มหาวิทยาลัย ในช่วงที่เธอเรียนระดับมัธยมเคยเป็นนักกีฬาวอลเลย์บอลของโรงเรียน เป็นเชียร์ลีดเดอร์ในงานสาธิตสามัคคี เป็นประธานชมรมติ่งเกาหลี และสำเร็จการศึกษาจาก คณะทันตแพทยศาสตร์ จุฬาลงกรณ์มหาวิทยาลัย ด้วยเกียรตินิยมอันดับสอง
เข้าสู่วงการ.
ตู ต้นตะวัน เป็นน้องสาวแท้ ๆ ของ ต้นหน ตันติเวชกุล นักแสดงและเป็นมือกีตาร์วง mints ทำให้ตูได้ทำความรู้จักวงการนี้ตั้งแต่เด็กแม้จะไม่ได้ก้าวเข้ามาอย่างเต็มตัว ทั้งการทำงานถ่ายแบบลงไอจี หรือการได้แสดงมิวสิกวิดีโอ ตูเคยไปเรียนแอ็กติ้งกับพี่ชายสมัยที่พี่เข้านาดาว บางกอก ตอนนั้นตูน่าจะอยู่ประมาณ ม.1 ส่วนพี่ก็เล่น ‘Suck Seed ห่วยขั้นเทพ' ทำให้ชอบการแสดงมาตั้งแต่เด็ก แต่ไม่ได้มีความคิดที่อยากจะเป็นนักแสดงหรืออะไร พอขึ้นมัธยมปลาย ก็มีเป้าหมายชัดเจนมากขึ้นอยากเป็นทันตแพทย์ 
งานแสดงแรกเลยคือมิวสิกวิดีโอเพลง ‘เหนื่อยใจ’ ของวรันธร เปานิล ที่เล่นกับ พุฒิพงศ์ อัสสรัตนกุล เรียกว่าได้แสดงจริงๆ หลังจากเรียนแอ็กติ้ง จนกระทั่งมีซีรีส์เรื่อง F4 THAILAND ทีมงานติดต่อมารอบหนึ่งตอนที่ประกาศว่าจะมีเรื่องนี้ ตอนนั้นอยู่ ม.6 ก็ยังไม่ได้สนใจ จากนั้นทีมงานก็ติดต่อมาอีกรอบ ตอนนั้นพร้อมทุกอย่าง สอบติดมหาวิทยาลัยแล้ว ดูแลตัวเองได้ก็เลยไปลองแคสต์ดู
ตู ต้นตะวัน เป็นนักแสดงในสังกัดค่าย GMMTV มีผลงานการแสดงซีรีส์เรื่องแรกคือ F4 Thailand: หัวใจรักสี่ดวงดาว ประกบคู่กับ 4 หนุ่มสุดหล่อขวัญใจสาว ๆ ทั่วทั้งประเทศ อาทิ ไบร์ท วชิรวิชญ์, วิน เมธวิน, ดิว จิรวรรตน์ และ นานิ หิรัญกฤษฎิ์ โดยเรื่องนี้ ตู ต้นตะวัน ขึ้นแท่นเป็นนางเอกครั้งแรก รับบทเป็น 'กอหญ้า'
ทางด่วนชูโงกุ

ทางด่วนชูโงกุ  เป็นทางด่วนสายหนึ่งในประเทศญี่ปุ่น มีเส้นทางจากนครซูอิตะ จังหวัดโอซากะ ผ่านจังหวัดโอกายามะ จังหวัดฮิโรชิมะ จังหวัดชิมาเนะ ถึงนครชิโมโนเซกิ จังหวัดยามางูจิ เชื่อมต่อภูมิภาคคันไซกับภูมิภาคชูโงกุทางตะวันตกของเกาะฮนชู ซึ่งเป็นเกาะหลักของญี่ปุ่น รวมทั้งเชื่อมต่อไปยังเกาะคีวชู ทางด่วนสายนี้เปิดใช้งานเมื่อ ค.ศ. 1970 มีระยะทางรวม เป็นส่วนหนึ่งของทางหลวงเอเชียสาย 1
ทางด่วนชูโงกุเชื่อมต่อกับทางด่วนอื่น ๆ หลายสาย เช่น เชื่อมกับทางด่วนเมชิงที่ชุมทางต่างระดับซูอิตะ เชื่อมกับสะพานคัมมงต่อไปยังทางด่วนคีวชูที่ทางแยกต่างระดับชิโมโนเซกิ
ทางด่วนชูโงกุและสะพานคัมมง (หรือทางด่วนคัมมง) ได้รับการกำหนดหมายเลขเป็น "E2A" แม้ว่าเส้นทางของทางด่วนสายนี้จะไม่ได้วิ่งขนานไปกับทางหลวงแผ่นดินหมายเลข 2 แต่ก็ถือว่าเป็นทางด่วนที่มีจุดเริ่มต้นและจุดสิ้นสุดสอดคล้องกับทางด่วนซังโย ซึ่งมีหมายเลขคือ "E2"
สึจิงูโมะ

สึจิงูโมะ (; โรมาจิ: "Tsuchigumo"; #เปลี่ยนทาง) เป็นคำดูถูกหนึ่งของญี่ปุ่น ใช้เรียกกลุ่มกบฏหรือนอกรีต และยังใช้เรียกโยไกชนิดหนึ่งซึ่งมีลักษณะเป็นแมงมุม ปรากฏในนิทานพื้นบ้านญี่ปุ่น โดยมีชื่อเรียกอื่นอีก คือ ยัตสึกาฮางิ  และ โอกูโมะ  ส่วนใน "โคจิกิ" และ "นิฮงโชกิ" จะเขียนด้วยตัวคันจิสี่ตัว คือ 都知久母 (โมราเอ็ตสึ-จิ-งู-โมะ) ซึ่งมักปรากฏอยู่ใน "ฟูโดกิ"  อันเป็นเอกสารรายงานข้อมูลในแต่ละจังหวัดสำหรับเสนอแก่องค์จักรพรรดิ โดยปรากฏในรายงานของจังหวัดมุตสึ เอจิโงะ ฮิตาจิ เซ็ตสึ บุงโงะ และฮิเซ็ง
สันนิษฐานว่า "สึจิงูโมะ" มาจากคำว่า "ทูจิโงโมริ"  โดยประกอบจากคำว่า "ทูจิ"  แปลว่า "ดิน" กับคำว่า "โกโมริ"  แปลว่า "หลบซ่อน" คาดว่าสำหรับเรียกผู้มีอิทธิพลในท้องถิ่นที่ปฏิเสธคำสั่งจากราชสำนักแล้วไปอาศัยอยู่ในถ้ำแทน มีรายงานว่าสึจิงูโมะ มีรูปพรรณเตี้ยหากแต่มีแขนขายาว มีสันดานดั่งหมาป่า มีใจนกฮูก และดำรงชีวิตอย่างคนเถื่อนไร้อารยธรรม
โซกิจิ สึดะ  นักประวัติศาสตร์ชาวญี่ปุ่นให้ความเห็นว่า สึจิงูโมะแตกต่างไปจากชาวคูมาโซ  และเอมิชิ  ซึ่งเป็นชื่อชนเผ่าที่ปรากฏอยู่ในฟูโดกิด้วยเช่นกัน โดยระบุว่าสึจิงูโมะไม่ใช่กลุ่มชน หากแต่เป็นชื่อเฉพาะ ส่วนโยชิยูกิ ทากิโอโตะ  สันนิษฐานว่า สึจิงูโมะเป็นทั้งหัวหน้าเผ่าและเป็นคนทรง เพราะในฟูโดกิจากคีวชู ระบุว่า สึจิงูโมะเป็นหมอผีประกอบพิธีกรรมเอาใจคามิแห่งความโกรธเกรี้ยว ด้วยหวังให้ผลผลิตทางการเกษตรเฟื่องฟู
โยไกสึจิงูโมะ.
ส่วนสึจิงูโมะที่เป็นโยไก มีรูปร่างคล้ายแมงมุมยักษ์ ปรากฏครั้งแรกในวรรณกรรมยุคกลาง โดยจัดเป็นโอนิ  วรรณกรรมที่มีชื่อเสียงเรื่องหนึ่งคือ "ตำนานเฮเกะ"  ซึ่งถูกรวบรวมไว้ในยุคคามากูระ (ค.ศ. 1185–1333) อีกเรื่องคือ "ยามางูโมะ"  ซึ่งปรากฏใน "สึจิงูโมะโซชิ"  เมื่อคริสต์ศตวรรษที่ 14 พรรณนาว่าเป็นโยไกขนาดใหญ่ เมื่อกาลเวลาผ่านไป สึจิงูโมะก็กลายเป็นโยไกที่มีลักษณะที่แปลกประหลาดเพิ่มขึ้น มีความยาวถึง 60 เมตร แต่ถูกมินาโมโตะ โนะ โยริมิตสึ และวาตานาเบะ โนะ สึนะ กำจัดสึจิงูโมะ และเมื่อมันถูกกำจัด ศีรษะคนตายก็ปรากฏออกมาจากท้องของมัน ซึ่งมีมากถึง 1,990 หัว และยังปรากฏเรื่องราวของสึจิงูโมะในตำนานของชูเต็งโดจิ นอกจากนี้สึจิงูโมะยังเป็นโยไกที่ปรากฏอยู่ชุดการแสดงละครโน โจรูริ และคาบูกิ
อะเลคเซย์ รืยคอฟ

อะเลคเซย์ อีวาโนวิช รืยคอฟ (25 กุมภาพันธ์ ค.ศ. 1881 – 15 มีนาคม ค.ศ. 1938) เป็นนักปฏิวัติบอลเชวิคและนักการเมืองชาวรัสเซีย เป็นรัฐบุรุษคนสำคัญของโซเวียตในฐานะนายกรัฐมนตรีรัสเซียตั้งแต่ ค.ศ. 1924 จนถึง ค.ศ. 1929 และสหภาพโซเวียตตั้งแต่ ค.ศ. 1924 จนถึง ค.ศ. 1930 และเป็นหนึ่งในผู้ถูกกล่าวหาในการพิจารณาคดีของโจเซฟ สตาลิน ระหว่างการกวาดล้างใหญ่
รืยคอฟเข้าร่วมพรรคแรงงานสังคมประชาธิปไตยรัสเซียใน ค.ศ. 1898 และภายหลังความแตกแยกระหว่างบอลเชวิคและเมนเชวิคใน ค.ศ. 1903 เขาจึงเข้าร่วมกับบอลเชวิคที่นำโดยวลาดีมีร์ เลนิน และมีส่วนร่วมในการปฏิวัติรัสเซีย ค.ศ. 1905 ในช่วงหนึ่งเดือนก่อนการปฏิวัติเดือนตุลาคม ค.ศ. 1917 เขาเป็นสมาชิกสภาโซเวียตเปโตรกราดและมอสโก และได้รับเลือกเป็นสมาชิกคณะกรรมการกลางของพรรคบอลเชวิคในเดือนกรกฎาคม ระหว่างการประชุมสภาคองเกรสแห่งพรรคบอลเชวิคครั้งที่ 6 แม้ว่ารืยคอฟซึ่งเป็นฝ่ายกลางมักจะเกิดความขัดแย้งทางการเมืองกับเลนินและบอลเชวิคหัวรุนแรงคนอื่น ๆ แต่ด้วยอิทธิพลของเขาภายหลังการปฏิวัติโค่นล้มรัฐบาลชั่วคราวรัสเซีย จึงทำให้เขามีบทบาทสำคัญในรัฐบาลใหม่อย่างยิ่ง โดยเริ่มตั้งแต่เดือนตุลาคม (ปฏิทินเก่า) ในฐานะกรรมการราษฎรฝ่ายกิจการภายในคนแรกของคณะกรรมการราษฎร (ซอฟนาร์คอม) ซึ่งมีเลนินเป็นประธานคณะ
ในช่วงสงครามกลางเมืองรัสเซีย (ค.ศ. 1918–1923) รืยคอฟมีหน้าที่ดูแลการดำเนินการตามนโยบายเศรษฐกิจ "สงครามคอมมิวนิสต์" และจัดการเรื่องการกระจายอาหารสำหรับกองทัพแดงและกองทัพเรือแดง
หลังจากที่เลนินไม่สามารถบริหารรัฐบาลได้ เนื่องจากการอุดตันของเส้นโลหิตที่ไปเลี้ยงสมองครั้งที่สาม ในเดือนมีนาคม ค.ศ. 1923 รืยคอฟพร้อมด้วยเลฟ คาเมเนฟ จึงได้รับเลือกจากซอฟนาร์คอมเป็นรองประธานคณะกรรมการราษฎร ซึ่งคาเมเนฟได้รักษาการตำแหน่งหัวหน้ารัฐบาลสหภาพโซเวียตด้วย
เลนินถึงแก่อสัญจกรรมจากการอุดตันของเส้นโลหิตที่ไปเลี้ยงสมองครั้งที่สี่ในเดือนมกราคม ค.ศ. 1924 และในเดือนกุมภาพันธ์ รืยคอฟได้รับเลือกจากคณะกรรมการราษฎรเป็นหัวหน้ารัฐบาลของทั้งรัสเซียโซเวียตและสหภาพโซเวียต ซึ่งเขาดำรงตำแหน่งถึงเดือนพฤษภาคม ค.ศ. 1929 และเดือนธันวาคม ค.ศ. 1930 ตามลำดับ ในเดือนธันวาคม ค.ศ. 1930 เขาถูกถอดจากการเป็นสมาชิกโปลิตบูโร
ตั้งแต่ ค.ศ. 1931 จนถึง ค.ศ. 1937 รืยคอฟดำรงตำแหน่งกรรมการราษฎรฝ่ายการสื่อสารในคณะกรรมการที่เขาเคยเป็นประธาน ในเดือนกุมภาพันธ์ ค.ศ. 1937 ณ การประชุมคณะกรรมการกลาง เขาถูกจับกุมพร้อมกับนีโคไล บูฮาริน ในเดือนมีนาคม ค.ศ. 1938 ทั้งสองได้รับโทษฐานกบฏและประหารชีวิต
เทดดี เชริงงัม

เอดเวิร์ด พอล เชริงงัม (เกิด 2 เมษายน ค.ศ. 1966) หรือที่รู้จักกันในชื่อ เทดดี เชริงงัม  เป็นอดีตนักฟุตบอลอาชีพและผู้จัดการทีมชาวอังกฤษ เขาเล่นเป็นกองหน้า ตลอด 24 ปีในเส้นทางนักฟุตบอลอาชีพ
เชริงงัมเริ่มต้นอาชีพของเขากับมิลล์วอลล์ โดยยิงได้ 111 ประตูระหว่าง ค.ศ. 1983 ถึง ค.ศ. 1991 และเป็นดาวซัลโวสูงสุดตลอดกาลอันดับ 2 ของสโมสร เขาออกจากมิลล์วอลล์ในฤดูกาล 1991–92 เพื่อไปร่วมทีมนอตทิงแฮมฟอเรสต์ในดิวิชัน 1 อีก 1 ปีต่อมา เชริงงัมยิงประตูแรกในพรีเมียร์ชิปให้แก่ฟอเรสต์ และถูกทอตนัมฮอตสเปอร์คว้าตัวไปเล่นแทนแกรี ลินิเกอร์ ที่ย้ายไปเล่นกับนาโงยะ แกรมปัส ที่ญี่ปุ่น 
หลังจาก 5 ฤดูกาลที่สเปอร์ เชริงงัมย้ายไปแมนเชสเตอร์ยูไนเต็ดในฤดูกาล 1997–98 หลังจากที่เอริก ก็องโตนา ประกาศแขวนสตั๊ดอย่างกระทันหัน และได้สวมเสื้อหมายเลข 10 แทนที่เดวิด เบ็คแคม ที่ย้ายไปสวมเสื้อหมายเลข 7 แทนก็องโตนา ที่นี่เขาคว้าแชมป์พรีเมียร์ลีก 3 สมัย, เอฟเอคัพ 1 สมัย, ยูฟ่าแชมเปียนส์ลีก 1 สมัย, อินเตอร์คอนติเนนตัลคัพ 1 สมัย และเอฟเอแชริตีชีลด์ 1 สมัย ในปี ค.ศ. 2001 เขาได้รับเลือกให้เป็นทั้งนักฟุตบอลยอดเยี่ยมของพีเอฟเอและนักฟุตบอลแห่งปีของสมาคมผู้สื่อข่าวฟุตบอล จุดสุดยอดในอาชีพของเขาเกิดขึ้นเมื่อเขายิงประตูตีเสมอและโหม่งให้อูเลอ กึนนาร์ ซูลชาร์ ยิงประตูชัยในช่วงทดเวลาบาดเจ็บให้ยูไนเต็ดชนะไบเอิร์นมิวนิกในยูฟ่าแชมเปียนส์ลีก นัดชิงชนะเลิศ 1999 
หลังจากออกจากแมนเชสเตอร์ยูไนเต็ดเมื่อจบฤดูกาล 2000–01 เชริงงัมกลับมาร่วมทีมทอตนัมฮอตสเปอร์อีกครั้ง โดยเขาอยู่ในทีมชุดรองแชมป์ในศึกฟุตบอลลีกคัพ 2001–02 รอบชิงชนะเลิศ หลังจากออกจากทอตนัมในฤดูกาล 2002–2003 เขาใช้เวลา 1 ฤดูกาลที่พอร์ทสมัทซึ่งเป็นสโมสรที่เพิ่งเลื่อนชั้น และทำประตูแรกในพรีเมียร์ลีกของสโมสร
เทศบาลตำบลชุมแสง

ชุมแสง เป็นเทศบาลตำบลซึ่งมีอาณาเขตครอบคลุมพื้นที่บางส่วนของพื้นที่หมู่ 1, 5 ตำบลชุมแสง และบางส่วนของพื้นที่หมู่ 1–3, 6 ตำบลพลงตาเอี่ยม ในอำเภอวังจันทร์ จังหวัดระยอง เดิมมีฐานะเป็นสุขาภิบาลชุมแสงที่จัดตั้งขึ้นใน พ.ศ. 2530 และจัดตั้งเป็นเทศบาลตำบลใน พ.ศ. 2542 ใน พ.ศ. 2565 ในเขตเทศบาลมีประชากร 3,682 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอวังจันทร์ อยู่ห่างจากศาลากลางจังหวัดระยองประมาณ 57.8 กิโลเมตร อยู่ห่างจากกรุงเทพมหานครประมาณ 166 กิโลเมตร มีพื้นที่รับผิดชอบทั้งหมด 12.63 ตารางกิโลเมตร หรือคิดเป็นพื้นที่ 7,893.75 ไร่ มีถนนเชื่อมต่อกับอำเภอและจังหวัดอื่น ๆ ถนนสายหลัก ได้แก่ ทางหลวงแผ่นดินหมายเลข 344 (ถนนสายบ้านบึง–แกลง) และถนนสายบางบุตร–ชุมแสง และเป็นที่ตั้งของนิคมสหกรณ์ชะแวะ มีเนื้อที่ประมาณ 517.05 ตารางกิโลเมตร (323,157 ไร่) มีหน้าที่จัดที่ดินให้กับสมาชิกนิคมในรูปแบบนิคมสหกรณ์
ซูแปร์เลกา ฤดูกาล 2021–22

ซูแปร์เลกา ฤดูกาล 2021–22 หรือ ซูแปร์เลกา เกรเดมบันกา ฤดูกาล 2021–22 ตามชื่อของผู้สนับสนุนหลัก  เป็นการแข่งขันฤดูกาลที่ 77 ของอิตาเลียนวอลเลย์บอลลีก นับตั้งแต่เริ่มจัดการแข่งขันครั้งแรกในปี ค.ศ. 1946 จัดการแข่งขันโดย เลกาปัลลาโวโลเซเรียอา ("") ซึ่งอยู่ภายใต้ดูแลของ สหพันธ์วอลเลย์บอลอิตาลี (FIPAV) โดยเริ่มการแข่งขันในวันที่ 9 ตุลาคม ค.ศ. 2021 และสิ้นสุดในวันที่ 13 พฤษภาคม 2022
โจอีเยลลา ปริสมา ตารันโต ได้รับการเลื่อนชั้นขึ้นมาในซูแปร์เลกา หลังจากคว้าแชมป์เซเรียอา 2 ฤดูกาล 2020–21
กูชีเน ลูเบ ชีวีตาโนวา คว้าแชมป์ซูแปร์เลกาเป็นสมัยที่เจ็ด โดยเอาชนะ ซีร์ ซาฟาตี โกนัด เปรูจา 3–1 เกม และ โรแบร์ตลันดิ ซิมง ได้รับการเสนอชื่อให้เป็นผู้เล่นทรงคุณค่าในนัดชิงชนะเลิศ เมื่อจบฤดูกาลปกติ ตอนโน กัลลีโป คาลาเบรีย วีโบวาเลนเตีย และ กอนซาร์ แอร์เรชิเอมเม ราเวนนา อยู่ในสองอันดับสุดท้ายของตารางจะตกชั้นลงไปเล่นในเซเรียอา 2 ฤดูกาลหน้า
รูปแบบการแข่งขัน.
ในฤดูกาลนี้มีทีมร่วมแข่งขัน 13 ทีม ซึ่งแบ่งออกเป็นสองรอบ คือ ฤดูกาลปกติ และรอบเพลย์ออฟ โดยแต่ละทีมจะต้องแข่งขันทั้งหมด 24 นัด ในระบบพบกันหมดแบบเหย้าและเยือน เมื่อจบฤดูกาลปกติ 8 อันดับแรกของฤดูกาลปกติจะผ่านเข้าสู่รอบเพลย์ออฟ และ 2 ทีมที่อยู่อันดับสุดท้ายของตารางจะต้องตกชั้นสู่เซเรียอา 2 ในฤดูกาลหน้า
8 อันดับแรกของฤดูกาลปกตจะผ่านเข้าสู่รอบก่อนรองชนะเลิศโดยจะจับคู่ตามลำดับ (อันดับ 1 พบกับ 8, 2 พบกับ 7, 3 พบกับ 6 และ 4 พบกับ 5) รอบก่อนรองชนะเลิศจะต้องแข่งขันในระบบ 2 ใน 3 นัด ส่วนรอบรองชนะเลิศและนัดชิงชนะเลิศจะต้องแข่งขันในระบบ 3 ใน 5 นัด ทีมที่มีอันดับดีกว่าจะได้เปรียบในการแข่งขันในสนามเหย้า และสนามเหย้าจะถูกเปลี่ยนหลังการแข่งขันทุกครั้ง เมื่อจบฤดูกาล 3 อันดับแรกของตารางอันดับการแข่งขันรอบสุดท้าย (รวมผลการแข่งขันของฤดูกาลปกติ) จะได้ผ่านเข้าไปเล่นในซีอีวีแชมเปียนส์ลีก ฤดูกาล 2022–23 และทีมอันดับ 4 จะได้สิทธิเข้าไปเล่นในซีอีวีคัพ ฤดูกาล 2022–23
ส่วนที่เหลืออีก 4 ทีมที่ตกรอบจากรอบก่อนรองชนะเลิศในรอบเพลย์ออฟจะแข่งขันในรอบเพลย์ออฟอันดับที่ 5 โดยทีมที่จบอันดับที่ 9 และอันดับที่ 10 เมื่อสิ้นสุดฤดูกาลปกติ ในรอบแรกจะแข่งขันแบบพบกันหมด 5 นัด และคัดเอาทีม 4 อันดับแรกเข้าสู่รอบ 4 ทีมสุดท้าย รอบรองชนะเลิศและรอบชิงชนะเลิศจะแข่งขันแบบแพ้คัดออกในสนามของทีมอันดับดีที่สุด ผู้ชนะในรอบเพลย์ออฟอันดับที่ 5 จะได้สิทธิ์เข้าร่วมการแข่งขันซีอีวีคัพ ฤดูกาล 2022–23
อันดับการแข่งขัน.
<templatestyles src="Col-begin/styles.css"/>
รางวัล.
รางวัลบุคคลประจำฤดูกาล.
<templatestyles src="Col-begin/styles.css"/>
ฟุตบอลชิงแชมป์แห่งชาติยุโรป 2024 รอบคัดเลือก กลุ่มอี

กลุ่ม อี ของ ฟุตบอลชิงแชมป์แห่งชาติยุโรป 2024 รอบคัดเลือก เป็นหนึ่งในสิบกลุ่มที่จะใช้ตัดสินหาทีมที่ผ่านเข้ารอบสำหรับ ฟุตบอลชิงแชมป์แห่งชาติยุโรป 2024 รอบสุดท้ายในประเทศเยอรมนี. กลุ่ม อี ประกอบไปด้วยห้าทีม: แอลเบเนีย, เช็กเกีย, หมู่เกาะแฟโร, มอลโดวา และ โปแลนด์. แต่ละทีมจะลงเล่นพบกับทีมอื่นในรูปแบบเหย้าและเยือนในหนึ่ง รูปแบบพบกันหมด.
สองทีมที่ดีที่สุดจะได้ผ่านเข้ารอบโดยตรงสำหรับรอบสุดท้าย. การมีส่วนร่วมของ รอบคัดเลือกเพลย์ออฟ จะใช้ตัดสินขึ้นอยู่กับประสิทธิภาพของพวกเขาใน ยูฟ่าเนชันส์ลีก ฤดูกาล 2022–23.
แมตช์.
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 10 ตุลาคม ค.ศ. 2022, หนึ่งวันหลังจากการจับสลาก. เวลาต่างๆ คือ CET/CEST, เป็นไปตามรายชื่อโดยยูฟ่า (เวลาท้องถิ่น, ถ้าแตกต่าง, ระบุไว้ในวงเล็บ).
ผู้ทำประตู.
มีการทำประตู 43 จากการแข่งขัน 20 เฉลี่ย ต่อนัด
การทำประตู 4 ครั้ง
หมายเหตุ.
<templatestyles src="Reflist/styles.css" />
ไรย์แมนคลับ ออฟฟิศแผนกแบดมินตัน

ไรย์แมนคลับ ออฟฟิศแผนกแบดมินตัน (; โรมาจิ: "Rīmanzu Kurabu"; : รีมันซุ คูราบุ) หรือ ซาลารีแมนส์คลับ (Salaryman's Club) เป็นซีรีส์อนิเมะออริจินัลญี่ปุ่น สร้างโดยสตูดิโอไลเดนฟิมส์ กำกับโดยไอมิ ยามาอูจิ เขียนบทโดยยามาอูจิและเทรูโกะ อุตสึมิ ร่างตัวละครออกแบบโดยซูซูฮิโตะ ยาซูดะ ส่วนมาจิโระดัดแปลงแบบตัวละครสำหรับแอนิเมชัน ดนตรีประกอบรับผิดชอบโดย fox capture plan ซีรีส์อนิเมะออกอากาศทางผังรายการ #เปลี่ยนทาง ของช่องทีวีอาซาฮิตั้งแต่วันที่ 30 มกราคมถึง 17 เมษายน พ.ศ. 2565 เพลงเปิดคือเพลง "The Warrior" โดยวง Novelbright ส่วนเพลงปิดคือเพลง "Nisen Gohyaku Man no Ichi" ร้องโดยวง Mafumafu
ฟุตบอลชิงแชมป์แห่งชาติยุโรป 2024 รอบคัดเลือก กลุ่มเอฟ

กลุ่ม เอฟ ของ ฟุตบอลชิงแชมป์แห่งชาติยุโรป 2024 รอบคัดเลือก เป็นหนึ่งในสิบกลุ่มที่จะใช้ตัดสินหาทีมที่ผ่านเข้ารอบสำหรับ ฟุตบอลชิงแชมป์แห่งชาติยุโรป 2024 รอบสุดท้ายในประเทศเยอรมนี. กลุ่ม เอฟ ประกอบไปด้วยห้าทีม: ออสเตรีย, อาเซอร์ไบจาน, เบลเยียม, เอสโตเนีย และ สวีเดน. แต่ละทีมจะลงเล่นพบกับทีมอื่นในรูปแบบเหย้าและเยือนในหนึ่ง รูปแบบพบกันหมด.
สองทีมที่ดีที่สุดจะได้ผ่านเข้ารอบโดยตรงสำหรับรอบสุดท้าย. การมีส่วนร่วมของ รอบคัดเลือกเพลย์ออฟ จะใช้ตัดสินขึ้นอยู่กับประสิทธิภาพของพวกเขาใน ยูฟ่าเนชันส์ลีก ฤดูกาล 2022–23.
แมตช์.
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 10 ตุลาคม ค.ศ. 2022, หนึ่งวันหลังจากการจับสลาก. เวลาต่างๆ คือ CET/CEST, เป็นไปตามรายชื่อโดยยูฟ่า (เวลาท้องถิ่น, ถ้าแตกต่าง, ระบุไว้ในวงเล็บ).
ผู้ทำประตู.
มีการทำประตู 62 จากการแข่งขัน 20 เฉลี่ย ต่อนัด
การทำประตู 14 ครั้ง
หมายเหตุ.
<templatestyles src="Reflist/styles.css" />
แฟร์น็อง บูยซง

แฟร์น็อง บูยซง  เป็นนักสังคมนิยมและนักการเมืองชาวฝรั่งเศสสมัยสาธารณรัฐที่สาม ดำรงตำแหน่งนายกรัฐมนตรีเป็นระยะเวลาเพียงเจ็ดวันในเดือนมิถุนายน 1935 หลังจากการขับไล่นายกรัฐมนตรีปีแยร์-เอเตียน ฟล็องแด็ง
เส้นทางการเมืองของบูยซงเริ่มจากการเป็นสมาชิกสภาเทศบาลเมืองโอบาญ (Aubagne) จากนั้นก็เขาก็ได้รับเลือกเป็นนายกเทศมนตรีในปี 1906 ในปีต่อมา เขาได้เป็นสมาชิกสภาอำเภอโอบาญ และได้รับเลือกเป็นประธานสภาจังหวัดบุช-ดูว์-โรน
วัดปัจฉิมการาม

วัดปัจฉิมการาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมืดกา อำเภอดอยเต่า จังหวัดเชียงใหม่ ตั้งอยู่บนเนินสูงประมาณ 5–6 เมตร ที่ดินตั้งวัดมีเนื้อที่ 15 ไร่ มีที่ธรณีสงฆ์จำนวน 1 แปลงมีเนื้อที่ 2 งาน มีโรงเรียนขนาดเล็กตั้งอยู่ทิศตะวันตกของวัดชื่อโรงเรียนบ้านมืดกาตะวันตก
วัดปัจฉิมการาม เดิมเรียกว่า วัดแยงเงา หรือ วัดจำป๋าแยงเงา เนื่องจากเมื่อถึงเวลาบ่าย 3 โมง ถึง 5 โมงเย็น เงาวิหารวัดกับเงาพระธาตุในวัดจะยื่นลงสู่ลำน้ำ วัดสร้างขึ้นเมื่อ พ.ศ. 2447 โดยครูบากันทวังและครูบาศรีวิชัยที่เคยมาจำพรรษาอยู่วัดนี้ วัดได้รับพระราชทานวิสุงคามสีมาเมื่อวันที่ 10 กุมภาพันธ์ พ.ศ. 2564
อาคารเสนาสนะประกอบด้วยวิหาร ศาลาการเปรียญ ศาลาบาตร เจดีย์ กุฏิสงฆ์ โรงครัว อุโบสถ หอระฆัง และกุฎิเจ้าอาวาส ภายในอุโบสถมีภาพจิตรกรรมฝาผนังที่แสดงให้เห็นบ้านเรือนก่อนน้ำท่วมดอยเต่า ก่อนสร้างเขื่อนภูมิพล ปูชนียวัตถุมีพระพุทธรูปทองสัมฤทธิ์ พระพุทธรูปไม้ พระพุทธรูปชินราชและพระพุทธรูปหินอ่อน มีสิ่งสำคัญที่เป็นมงคลและศักดิ์สิทธิ์มากคือ หงส์ไม้สักลงรักปิดทอง ศิลปะมอญ อายุประมาณ 400–500 ปี นำมาจากประเทศพม่า ติดตั้งไว้บนหลังคาอุโบสถ
แดเนียล เว็บสเตอร์

แดเนียล เว็บสเตอร์ (18 มกราคม ค.ศ. 1782 - 24 ตุลาคม ค.ศ. 1852) เป็นนักกฎหมายและรัฐบุรุษชาวอเมริกัน ซึ่งเป็นสมาชิกสภาผู้แทนราษฎรแห่งรัฐนิวแฮมป์เชอร์และรัฐแมสซาชูเซตส์ในสภาคองเกรส และดำรงตำแหน่งรัฐมนตรีว่าการกระทรวงการต่างประเทศสหรัฐ คนที่ 14 และ 19 ภายใต้ประธานาธิบดีวิลเลียม เฮนรี แฮร์ริสัน จอห์น ไทเลอร์ และมิลลาร์ด ฟิลล์มอร์ เว็บสเตอร์เป็นหนึ่งในนักกฎหมายชาวอเมริกันที่มีชื่อเสียงที่สุดในคริสต์ศตวรรษที่ 19 และว่าความกว่า 200 คดีในศาลสูงสุดสหรัฐระหว่าง ค.ศ. 1814 จนกระทั่งเสียชีวิตใน ค.ศ. 1852
เว็บสเตอร์เกิดที่รัฐนิวแฮมป์เชอร์ใน ค.ศ. 1782 เขาก่อตั้งสำนักกฎหมายที่ประสบความสำเร็จในเมืองพอร์ตสมัธ รัฐนิวแฮมป์เชอร์ หลังจากจบการศึกษาจากวิทยาลัยดาร์ตมัธ และฝึกงานด้านกฎหมาย เขามีบทบาทสำคัญในสงคราม ค.ศ. 1812 และชนะการเลือกตั้งสภาผู้แทนราษฎรสหรัฐซึ่งเขาดำรงตำแหน่งหัวหน้าพรรคเฟเดอรัลลิสต์
วัดต้นธง

วัดต้นธง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเวียง อำเภอเมืองแพร่ จังหวัดแพร่ ที่ดินตั้งวัดมีเนื้อที่ 4 ไร่ 20 ตารางวา
วัดต้นธง หรือ วัดจองเงี้ยว หรือ วัดจองใต้ คนเมืองเรียกว่า วัดเงี้ยว ตามประวัติวัดระบุว่าสร้างขึ้นเมื่อ พ.ศ. 2418 โดยพ่อเฒ่าปิ่นหย่า แม่เฒ่าคำเอ้ย เชื้อชาติเงี้ยว (ไทใหญ่) ได้ซื้อที่ดินจากเจ้าหลวงเมืองแพร่ในราคา 40 บาทเพื่อสร้างวัด ซึ่งมีเนื้อที่ 4 ไร่ 20 ตารางวา ได้รับพระราชทานวิสุงคามสีมา เมื่อวันที่ 6 สิงหาคม พ.ศ. 2506 เขตวิสุงคามสีมา กว้าง 20 เมตร ยาว 40 เมตร ผูกพัทธสีมาเมื่อวันที่ 9 มีนาคม พ.ศ. 2507 วัดได้รับการทำนุบำรุงมาโดยตลอด โดยมีลูกหลานในตระกูลเงี้ยวทั้งหลายเป็นแกนนำ เช่นตระกูลพ่อส่างอ่อง (กุศล) ปัญญามาลัย ตระกูลแม่เฒ่านุ สุวรรณาลัย เป็นต้น จนในสมัยรัชกาลที่ 7 พระบาทสมเด็จพระปกเกล้าเจ้าอยู่หัว เสด็จเมืองแพร่ พระองค์ได้ทรงทอดพระเนตรเห็นวัดเงี้ยวมีเสาธงเป็นไม้แกะสลักมีความงดงาม พระองค์จึงพระราชทานชื่อวัดให้ใหม่ว่า "วัดต้นธง"
สถาปัตยกรรมของวัดมีรูปแบบศิลปะไทใหญ่ มีกุฏิวิหารรวมอยู่ด้วยกันและสร้างด้วยไม้ ตกแต่งด้วยลวดลายฉลุงดงาม จนเมื่อ พ.ศ. 2505 พ่อส่างอ่อง (กุศล) ปัญญามาลัย เห็นว่ากุฏิวิหารเสื่อมโทรมลงมาก ควรจะรื้อถอน จึงได้รื้อถอนกุฏิวิหารออกทั้งหมด จึงได้สละทุนทรัพย์ส่วนตัวสร้างวิหาร (อุโบสถ) ขึ้นใหม่แบบไทยแทนของเดิม จนแล้วเสร็จและทำการฉลองในปี พ.ศ. 2507
เชนเจส (อัลบั้มจัสติน บีเบอร์)

เชนเจส  เป็นสตูดิโออัลบั้มลำดับที่ 5 ของนักร้องชาวแคนาดา จัสติน บีเบอร์ เผยแพร่ผ่านเดฟแจมเรเคิดดิงส์และอาร์บีเอ็มจี เมื่อวันที่ 14 กุมภาพันธ์ ค.ศ. 2020 มีนักร้องรับเชิญคือควาโว, โพสต์ มาโลน, คลีเวอร์, ลิล ดิกกี, แทรวิส สก็อตต์, เคห์ลานี และซัมเมอร์ วอล์กเกอร์ การผลิตดำเนินการโดยพูแบร์ในทุกแทร็ก รวมถึงซาชา ซิโรตา, ไทนี, จอช กุดวิน, ดิออดิเบิลส์, คิด คัลเจอร์, ฮาร์ฟ, ปิแอร์, เลกซิตี, บอย-วันดา, ไวนิล, ซีวีอาร์อี, จาฮาน สวีต, ฟิลิป โบเดอโร, ทอม สตราห์ล, เดอะแมสเซ็นเจอรส์, ซันออฟโซนิก และโจชัว วิลเลียมส์ วางจำหน่ายในวันวาเลนไทน์ และเป็นอัลบั้มต่อจากอัลบั้มก่อนหน้าของบีเบอร์ "เพอร์เพิส" (2015) "เชนเจส"มีแนวเพลงป็อป อาร์แอนด์บี อิเล็กโทร-อาร์แอนด์บี และแทร็ป
"เชนเจส"ได้สนับสนุนซิงเกิลห้าเพลง โดยขึ้นอันดับแรกของ"บิลบอร์ด"ฮอต 100 สองเพลง ได้แก่ "Yummy" และ "Intentions" ส่วนเพลง "Get Me" ซึ่งมีเคห์ลานีร่วมร้องเป็นซิงเกิลประชาสัมพันธ์ เมื่อวันที่ 28 มกราคม ค.ศ. 2020 สำหรับการประชาสัมพันธ์เพิ่มเติมของอัลบั้มมีสารคดีโทรทัศน์ "จัสติน บีเบอร์: ซีซันส์" จำนวน 10 ตอน ออกฉายในวันที่ 27 มกราคม ค.ศ. 2020 รายการนี้ได้รับการอธิบายว่าเป็นการดูเชิงลึกเกี่ยวกับกระบวนการสร้างผลงานเพลงของเขา เมื่อวันที่ 8 กุมภาพันธ์ ค.ศ. 2020 บีเบอร์ได้ทำการแสดงใน"แซเทอร์เดย์ไนต์ไลฟ์" ครั้งแรกในรอบเจ็ดปี
อัลบั้มนี้เปิดตัวบนชาร์ต"บิลบอร์ด" 200 ของสหรัฐฯ โดยขายได้ 231,000 ยูนิตเทียบเท่าอัลบั้มภายในสัปดาห์แรก ซึ่งน้อยกว่ายอดขายในสัปดาห์แรกของ "เพอร์เพิส" อย่างมาก(2015) ซึ่งขยับไป 649,000 ยูนิต บีเบอร์เปิดตัวชุดวิดีโอการเต้นสำหรับแต่ละเพลงในอัลบั้มชื่อ "เชนเจส: เดอะมูฟเมนต์" ทัวร์อัลบั้มเชนเจสในปี ค.ศ. 2021 ถูกยกเลิกเนื่องจากการระบาดทั่วของโควิด-19 ต่อมาบีเบอร์ได้ทำจัสตีซเวิลด์ทัวร์เพื่อประชาสัมพันธ์อัลบั้ม "เชนเจส" และอัลบั้มชุดต่อมา "จัสตีซ" (2021) อัลบั้มนี้ได้รับการวิจารณ์ที่หลากหลายจากนักวิจารณ์เพลง หลายคนชื่นชอบการขับเสียงร้องของบีเบอร์และองค์ประกอบการผลิตบางอย่าง แต่วิจารณ์การแต่งเพลงของอัลบั้มและการไม่มีความแตกต่างระหว่างเพลง ในงานประกาศผลรางวัลแกรมมี ครั้งที่ 63 "เชนเจส"ได้รับการเสนอชื่อเข้าชิงรางวัลอัลบั้มเพลงป็อปยอดเยี่ยม ในขณะที่ "Yummy" ได้รับการเสนอชื่อเข้าชิงรางวัลขับร้องเพลงป็อปเดี่ยวยอดเยี่ยม ได้รับการรับรองระดับแพลตินัมโดยสมาคมผู้ประกอบกิจการเพลงของสหรัฐอเมริกา (RIAA)
รายการเพลง.
หมายเหตุ
ฟุตบอลโลก รุ่นอายุไม่เกิน 17 ปี 2023

ฟุตบอลโลก รุ่นอายุไม่เกิน 17 ปี 2023  จะเป็นการแข่งขันครั้งที่ 19 ของฟุตบอลโลก รุ่นอายุไม่เกิน 17 ปี ซึ่งเป็นการแข่งขันชิงแชมป์ฟุตบอลเยาวชนชายนานาชาติทุกสองปี โดยทีมชาติรุ่นอายุไม่เกิน 17 ปีของสมาคมสมาชิกของฟีฟ่า โดยจะจัดขึ้นในประเทศอินโดนีเซีย ตั้งแต่วันที่ 10 พฤศจิกายน ถึง 2 ธันวาคม ค.ศ. 2023
ฟุตบอลโลก รุ่นอายุไม่เกิน 17 ปี กลับมาแข่งขันหลังจากหยุดไปสี่ปีเนื่องจากการระบาดทั่วของโควิด-19 ทำให้ฟีฟ่าต้องยกเลิกการแข่งขันในปี ค.ศ. 2021
บราซิล เป็นทีมป้องกันแชมป์ โดยได้รับชัยชนะในปี ค.ศ. 2019
ปีต ไกเซอร์

เปตรึส โยฮันนึส "ปีต" ไกเซอร์ (14 มิถุนายน ค.ศ. 1943 – 10 กุมภาพันธ์ ค.ศ. 2017) เป็นอดีตนักฟุตบอลอาชีพชาวดัตช์ที่เล่นเป็นปีกซ้ายให้แก่อาเอฟเซ อายักซ์ ซึ่งเป็นสโมสรเดียวตลอดอาชีพนักฟุตบอลของเขา
เป็นส่วนหนึ่งของกลยุทธ์โททัลฟุตบอลของทีมอาเอฟเซ อายักซ์ ในคริสต์ทศวรรษ 1960 และ 1970 ไกเซอร์มีความโดดเด่นเป็นพิเศษระหว่างการคุมทีมต่อเนื่องของไรนุส มิเชลส์ และชเตฟัน กอวัช (ค.ศ. 1965–1973) เขาได้รับการยอมรับอย่างกว้างขวางว่าเป็นหนึ่งในผู้เล่นที่ยิ่งใหญ่ที่สุดในประวัติศาสตร์ฟุตบอลดัตช์ นีโก สเคปมาเกอร์ นักเขียนชาวดัตช์ เคยกล่าวไว้ว่า "ไกรฟฟ์ดีที่สุด แต่ไกเซอร์นั้นดีกว่า"
ระดับสโมสร.
ไกเซอร์ลงเล่นให้อายักซ์ไปทั้งหมด 490 นัด ยิงได้ 189 ประตูระหว่าง ค.ศ. 1961–1974 เขาเล่นในตำแหน่งปีกซ้ายเป็นหลัก เขาคว้าแชมป์ยูโรเปียนคัพ 3 สมัยติดต่อกันกับอายักซ์ (ค.ศ. 1971, 1972 และ 1973) และยังอยู่ในทีมที่แพ้เอซี มิลานในยูโรเปียนคัพรอบชิงชนะเลิศ ค.ศ. 1969 เขาคว้าแชมป์เอเรอดีวีซี 6 สมัย, เคเอ็นวีบีคัพ 5 สมัย, ยูโรเปียนซูเปอร์คัพ 2 สมัย, อินเตอร์คอนติเนนตัลคัพ 1 สมัย และอินเตอร์โตโตคัพ 1 สมัย
ในเดือนสิงหาคม ค.ศ. 1973 ในยุคของจอร์จ โนเบล ผู้จัดการทีมคนใหม่ซึ่งเข้ามาแทนที่กอวัช ผู้เล่นของอายักซ์ได้ลงคะแนนลับในการเลือกให้ไกเซอร์เป็นกัปตันทีมคนต่อไป ต่อจากโยฮัน ไกรฟฟ์ เพียงไม่กี่สัปดาห์หลังจากไกรฟฟ์ออกจากอายักซ์เพื่อเข้าร่วมกับบาร์เซโลนา
สกุลเหลี่ยงเคี้ยว

สกุลเหลี่ยงเคี้ยว (ชื่อวิทยาศาสตร์: "Forsythia") เป็นสกุลหนึ่งของพืชในวงศ์มะลิ ที่เป็นที่รู้จักทั่วไปคือสายพันธุ์ "Forsythia suspensa" (ดอกเหลี่ยงเคี้ยว)
ชื่อสกุล "Forsythia" นี้มีที่มาจากชื่อของวิลเลียม ฟอร์ไซธ์ (William A. Forsyth) ซึ่งเป็นผู้ดูแลสวนพฤกษศาสตร์หลวงของอังกฤษในช่วงต้น ศตวรรษที่ 19
การแบ่งสายพันธุ์.
สกุล "Forsythia" มี 7 สายพันธุ์ (6 ชนิดใน เอเชีย และ 1 ชนิดในยุโรป) และยังมีลูกผสม ทุกสายพันธุ์มีลักษณะเป็นดอก 4 กลีบสีเหลือง มีการปลูกกันอย่างแพร่หลายในจีน คาบสมุทรเกาหลี และ ทวีปยุโรป และเป็นที่รู้จักกันว่าเป็นดอกไม้ที่ประกาศการมาถึงของฤดูใบไม้ผลิ
ชามะลิ

ชามะลิ  เป็นชาประเภทหนึ่งที่มีชื่อเสียงที่สุดในประเทศจีน
ชามะลิถูกจัดอยู่ในประเภท ชาดอกไม้ (花茶, huāchá) ซึ่งเป็นกลุ่มของชาที่แยกต่างหากจากกลุ่มชาหกชนิดทั่วไปของจีน และในบางกรณีก็รวมชาดอกไม้เป็นชนิดที่เจ็ดของชาจีน
การผลิตทำโดยดูดซับกลิ่นหอมของดอก มะลิลา ซึ่งเป็นดอกไม้ในวงศ์มะลิ เข้าไปในใบชา ทำให้มีกลิ่นดอกไม้แรงแต่ไม่รบกวนรสชาติของชา โดยทั่วไปจะใช้ชาเขียว แต่ก็ยังอาจใช้ชาขาว ชาอูหลง หรือ ชาผูเอ่อร์ ด้วย
ที่ประเทศจีน เมืองฝูโจวในมณฑลฝูเจี้ยน เป็นที่รู้จักในฐานะพื้นที่การผลิตที่สำคัญของชาชนิดนี พื้นที่การผลิต กระบวนการผลิต และวัฒนธรรมชาได้รับการขึ้นทะเบียนเป็น มรดกทางการเกษตรโลก โดยองค์การอาหารและการเกษตรแห่งสหประชาชาติ ในชื่อ "ชามะลิและระบบวัฒนธรรมแห่งเมืองฝูโจว" ที่ภาพเหนือของจีนถือเป็นเรื่องปกติที่จะถวายชามะลิเพื่อเป็นการต้อนรับผู้มาเยือน
ซัมปินจะ.
ที่จังหวัดโอกินาวะของญี่ปุ่น ได้นำชามะลิมาทำเป็นแบบโอกินาวะ เรียกว่า ซัมปินจะ (; โรมาจิ: "sanpincha") ที่มาของชื่อมาจากภาษาจีนว่า เซียงเพี่ยนฉา (香片茶) ซึ่งเป็นอีกคำที่หมายถึงชามะลิ
เท็มมูซุ

เท็มมูซุ  เป็นโอนิงิริที่ปั้นโดยใช้เทมปุระกุ้งฝอยเป็นเครื่อง เป็นหนึ่งในอาหารนาโงยะที่เป็นที่รู้จัก มีแหล่งกำเนิดที่ร้านเซ็นจุ  ที่ย่านไดมงในนครสึ จังหวัดมิเอะ
โดยมากมักใช้กุ้งเป็นส่วนประกอบเพียงอย่างเดียว แต่ร้านอาหารบางแห่งอาจใช้กุ้งและผักเล็ก ๆ โดยทำเป็นคากิอาเงะ
สำหรับรสชาตินั้นร้านเซ็นจุที่เป็นต้นกำเนิดนั้นใช้กุ้งเทมปุระที่มีรสเค็ม และรูปร่างโดยรวมของข้าวปั้นนั้นมีขนาดใหญ่ ในขณะที่ร้านจิไรยะ  ที่นาโงยะและอีกหลายร้านจะใช้กุ้งเทมปุระปรุงรสด้วยโชยุและขนาดโดยรวมของข้าวปั้นจะมีขนาดพอดีคำ
อิจิกาวะ

อิจิกาวะ  สามารถหมายถึง
ความหมายอื่น.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เจ้าหญิงทาเนีย โซฟีแห่งบูร์บง-ปาร์มา

เจ้าหญิงทาเนีย โซฟีแห่งบูร์บง-ปาร์มา  ประสูติเมื่อวันที่ 13 พฤศจิกายน 2504 เป็นพระธิดาใน เจ้าชายอันเดอร์แห่งแห่งปาร์มา และ มารีนา เกรซี เป็นพระนัดดาใน เจ้าชายเรอเนแห่งบูร์บง-ปาร์มา และยังสืบเชื้อสายจากราชวงศ์เดนมาร์ก ผ่านทาง พระเจ้าคริสเตียนที่ 9 แห่งเดนมาร์ก ทั้งนี้ พระองค์ ยังเป็นพระภาติยะใน สมเด็จพระราชินีอานาแห่งโรมาเนีย พระญาติชั้นที่ 1 ใน มาร์กาเรตาแห่งโรมาเนีย เมื่อครั้นทรงพระเยาว์ พระบิดาและพระมารดาได้ย้ายไปอยู่บ้านของพระอัยยิกาฝ่ายพระชนก เจ้าหญิงมาร์กาเร็ตแห่งเดนมาร์ก ซึ่งเจ้าหญิงมาร์กาเร็ตทรงสอนมารยาท พิธีทางการของราชวงศ์ และประวัติของครอบครัว โดยเฉพาะความสัมพันธ์ในครอบครัวกับราชวงศ์บูร์บง พระองค์ทรงศึกษาการออกแบบกราฟิก ศิลปะ และการตกแต่งภายในที่ Penninghen School of Arts ในปารีส
เจ้าหญิงทาเนียทรงงานนักออกแบบเครื่องประดับ เครื่องใช้บนโต๊ะอาหาร และเครื่องประดับแฟชั่น Stephen Hung แต่งตั้งเจ้าหญิงทรงเป็นที่ปรึกษาพิเศษสำหรับโครงการโรงแรมของเขาในมาเก๊า โครงการอสังหาริมทรัพย์ถูกสร้างขึ้นผ่าน Louis XIII Holdings ต่อมาเปลี่ยนชื่อเป็น The 13 Holdings Limited
ตั้งแต่ปี 2551 ทรงดำรงตำแหน่งประธานของ L’Art Autrement Dit ซึ่งเป็นองค์กรที่ทรงก่อตั้งขึ้นเพื่อส่งเสริมศิลปะฝรั่งเศสแก่ผู้ซื้อชาวต่างชาติ ทรงได้ร่วมมือกับ S. T. Dupont บริษัทแบรนด์หรูของฝรั่งเศสเพื่อสร้างสรรค์เครื่องประดับสุดหรู หนึ่งในการออกแบบของพระองค์จากความร่วมมือครั้งนี้คือไฟแช็กที่แพงที่สุดในโลก Louis XIII Fleur de Parme ซึ่งได้รับการบันทึกใน บันทึกสถิติโลกกินเนสส์
เสกสมรส.
เจ้าหญิงทาเนียเสกสมรสกับกิลเบิร์ต ฌัก มาร์เซล เบโคด์ บุตรชายของกิลเบิร์ต เบโคด์ในปี พ.ศ. 2531 ทั้งคู่มีพิธีทางแพ่งในวันที่ 8 กรกฎาคมที่เมืองลาบุสซิแยร์ เมืองเวียนนา และพิธีแบบคาทอลิกในวันที่ 9 สิงหาคมที่เมืองเลอบุซง เมืองโลแซร์ โดยมีพระบุตร 3 คน ต่อมาทั้งคู่หย่ากันในปี พ.ศ. 2550 ต่อมาในปีนั้นทรงเสกสมรสครั้งที่สองกับ หลุยส์-อานส์ ลี แฮร์เบอรี
อิลลูมิเนต

อิลลูมิเนต  เป็นสตูดิโออัลบั้มลำดับที่ 2 ของนักร้องและนักแต่งเพลงชาวแคนาดา ชอว์น เมนเดส เผยแพร่เมื่อวันที่ 23 กันยายน ค.ศ. 2016 ผ่านไอแลนด์เรเคิดส์และยูนิเวอร์แซลมิวสิกกรุป ในทางดนตรี อัลบั้มประกอบด้วยแนวเพลงป็อป ร็อก และบลูส์ อัลบั้มนี้เปิดตัวบนชาร์ต"บิลบอร์ด" 200 ของสหรัฐอเมริกาและชาร์ตอัลบั้มของแคนาดา นำหน้าด้วยซิงเกิลนำ "Treat You Better" ซึ่งติดอันดับท็อป 10 ใน"บิลบอร์ด"ฮอต 100 อัลบั้มนี้ได้รับการสนับสนุนโดยอิลลูมิเนตเวิลด์ทัวร์ซึ่งเริ่มในเดือนมีนาคม ค.ศ. 2017
โชโงะ ยาโนะ

โชโงะ ยาโนะ (<ruby>矢野 奨吾<rt>やの しょうご</rt></ruby>, 19 มีนาคม 1989 –) เป็นนักแสดงและนักพากย์ชาวญี่ปุ่น เกิดที่นครโทกูชิมะ จังหวัดโทกูชิมะ ส่วนสูง 174 ซม.
ทารูซูเกะ ชิงงากิ

ทารูซูเกะ ชิงงากิ (<ruby>新垣 樽助<rt>しんがき たるすけ</rt></ruby>, 18 มิถุนายน 1976 -) เป็นนักพากย์ชายชาวญี่ปุ่น เกิดที่เกาะคุเมะ จังหวัดโอกินาวะ สังกัดเมาซูโปรโมชัน
ชื่อจริงชื่อในวงการเดิมของเขาคือ มาซาอากิ ชิงงากิ (新垣 正明)
โทโมมิจิ นิชิมูระ

โทโมมิจิ นิชิมูระ (<ruby>西村 知道<rt>にしむら ともみち</rt></ruby>, เกิด 2 มิถุนายน 1946 -) เป็น นักพากย์ และ นักแสดง ชาวญี่ปุ่น เกิดที่จังหวัดชิบะ สังกัดอาตส์วิชัน
เค็นโตะ อิโต

เค็นโตะ อิโต (<ruby>伊東 健人<rt>いとう けんと</rt></ruby>, 18 ตุลาคม 1988 -) เป็นนักพากย์และนักร้องชาย ชาวญี่ปุ่น เกิดที่โตเกียว สังกัด 81 Produce ส่วนสูง 179.8 ซม.
อามาเนะ ชินโด

อามาเนะ ชินโด (<ruby>進藤<rt>しんどう</rt></ruby> あまね, 20 เมษายน 2004 -) เป็นนักพากย์ และอดีต นักคอสเพลย์หญิงชาวญี่ปุ่น เกิดที่จังหวัดไอจิ จบการศึกษาจากโรงเรียนมัธยมปลายโฮริโกชิ สังกัดฮิบิกิ ส่วนสูง 165 ซม.
ฮิการุ โทโนะ

ฮิการุ โทโนะ (<ruby>遠野<rt>とおの</rt></ruby> ひかる, 5 มีนาคม 1996 -) เป็นนักพากย์หญิงชาวญี่ปุ่น สังกัดฮิบิกิ เกิดที่โตเกียว ส่วนสูง 154.6 ซม. มีชื่อเล่นว่า โทโนปี (とのぴー)
สโมสรฟุตบอลลิเวอร์พูลในฤดูกาล 1959–60

ฤดูกาล 1959–60 เป็นฤดูกาลที่ 68 ในฟุตบอลอังกฤษของลิเวอร์พูล และเป็น 6 ปีติดต่อกันในดิวิชัน 2
พรีซีซัน.
เมื่อวันที่ 12 มิถุนายน หลังจากค้าแข้งกับลิเวอร์พูลมา 3 ปี และลงสนามเกือบทุกนัด (พลาดไปเพียง 6 นัด) ทอมมี ยังเกอร์ ผู้รักษาประตูวัย 29 ปี ได้ตัดสินใจอำลาถิ่นแอนฟิลด์ เพื่อไปรับบทบาทใหม่เป็นทั้งผู้เล่นและผู้จัดการทีมให้กับฟอลเคิร์ก ทีมในดิวิชั่น 2 ของสกอตแลนด์ เพื่อเป็นการแลกเปลี่ยน ลิเวอร์พูลได้เซ็นสัญญาคว้าตัว เบิร์ต สเลเตอร์ ผู้รักษาประตูวัย 23 ปี สเลเตอร์ลงเล่นให้กับสโมสรฟอลเคิร์กไป 134 นัด และคว้าแชมป์สกอตติชคัพมาครองได้ ก่อนที่ทีมจะตกชั้นในฤดูกาล 1958–59 สเลเตอร์ มีส่วนสูงเพียง 174 เซนติเมตร ถือว่าเตี้ยสำหรับตำแหน่งผู้รักษาประตู และได้รับฉายาว่า "ชอร์ตี้" แต่เขาได้รับโอกาสเป็นผู้รักษาประตูมือหนึ่งของลิเวอร์พูลทันทีที่ย้ายมา
พวกเขายังให้โอกาสนักเตะดาวรุ่งเติบโตโดยมีการดึงตัวจอห์น นิโคลสัน กองหลังวัย 22 ปี ซึ่งเกิดที่ลิเวอร์พูล และวิลลี่ คาร์ลิน กองหน้าตัวรุกวัยเพียง 18 ปี ซึ่งเคยติดทีมชาติในระดับเยาวชนขึ้นมาสู่ทีมชุดใหญ่ อลัน โจนส์ แบ็กซ้ายชาวเวลส์วัย 19 ปี ซึ่งเคยติดทีมชาติเวลส์ชุดเยาวชน และเซ็นสัญญากับลิเวอร์พูลมาแล้ว 2 ปี, เรจินัลด์ บลอร์ กองหน้าชาวเมืองเรกซัม ที่เติบโตมาจากระบบเยาวชนของลิเวอร์พูล, เอียน คัลลาแกน กองกลางวัย 17 ปีจากท็อกซ์เทธ ซึ่งบิลลี ลิดเดลล์ ตำนานของลิเวอร์พูล เชื่อว่าเขาจะเป็นผู้สืบทอดตำแหน่งต่อจากตน และโรเจอร์ ฮันต์ กองหน้าวัย 20 ปี ที่ฟิล เทย์เลอร์ ผู้จัดการทีมในขณะนั้น ดึงตัวมาร่วมทีมหลังจากได้เห็นฝีเท้าขณะเล่นให้กับสต็อกตันฮีธ
ภาพรวมตลอดฤดูกาล.
ช่วงเริ่มต้นฤดูกาล ลิเวอร์พูลเผชิญกับปัญหาเรื่องความสม่ำเสมอในการเล่น ทำให้ฟิล เทย์เลอร์ ผู้จัดการทีม ตกอยู่ภายใต้แรงกดดันอย่างหนัก เนื่องจากใน 3 ฤดูกาลก่อนหน้านี้ ทีมก็ไม่สามารถเลื่อนชั้นขึ้นไปเล่นในลีกสูงสุดได้ สถานการณ์ของลิเวอร์พูลยิ่งแย่ลงไปอีกเมื่อทีมแพ้รวดตลอดเดือนตุลาคม แม้จะชนะแอสตันวิลลา ในต้นเดือนพฤศจิกายน ทำให้แฟนบอลเริ่มเห็นแววความหวัง แต่ความหวังนั้นก็ดับลงอย่างรวดเร็วหลังจากพ่ายให้กับลินคอล์นซิตี ทีมที่กำลังดิ้นรนหนีการตกชั้นถึง 2–4 นี่เป็นฟางเส้นสุดท้ายสำหรับเทย์เลอร์ที่ลาออกในอีก 3 วันต่อมา โดยทีมยังอยู่อันดับที่ 11 บ็อบ เพสลีย์ อดีตกัปตันทีมที่ผันตัวมาเป็นเทรนเนอร์ทีมชุดใหญ่เข้ามาเป็นผู้จัดการทีมชั่วคราวใน 2 นัดถัดมา ซึ่งเอาชนะเลย์ตันโอเรียนท์ 4–3 จากนั้นแพ้ 0–1 ต่อฮัดเดอส์ฟีลด์ทาวน์ ซึ่งผู้จัดการทีมฮัดเดอร์สฟิลด์ทาวน์ในขณะนั้นคือบิลล์ แชงคลี และบิลล์ แชงคลีตกลงเข้ารับตำแหน่งผู้จัดการทีมลิเวอร์พูลคนใหม่ไม่นานหลังจากนัดนี้
ภายใต้การคุมทีมของแชงคลี ฟอร์มการเล่นของลิเวอร์พูลมีแนวโน้มที่ดีขึ้นอย่างเห็นได้ชัด ทำให้โอกาสในการเลื่อนชั้นดูเป็นไปได้มากขึ้นกว่าที่คาดการณ์ไว้ ท้ายที่สุดแล้ว ฟอร์มการเล่นที่ไม่คงเส้นคงวาในช่วงต้นฤดูกาล รวมถึงผลงานที่ย่ำแย่ในช่วงเทศกาลอีสเตอร์ ทำให้ลิเวอร์พูลพลาดโอกาสในการเลื่อนชั้น แม้ว่าการจบอันดับที่สามจะเป็นอันดับที่ดีขึ้นหนึ่งอันดับเมื่อเทียบกับฤดูกาลก่อนหน้าก็ตาม (ในยุคนั้นยังไม่มีระบบเพลย์ออฟหาทีมเลื่อนชั้นเป็นทีมที่ 3 เหมือนในปัจจุบัน)
เจี๋ยงบู๋

เจี๋ยงบู๋ หรือชื่อในภาษาจีนกลางคือ จางอู่  เป็นชื่อศักราชในรัชสมัยของจักรพรรดิเล่าปี่แห่งจ๊กก๊ก (พระเจ้าเลียดห้องเต้; "ฮั่นเจาเลี่ยตี้") ในยุคสามก๊กของจีน ชื่อศักราชเจี๋ยงบู๋ใช้ตั้งแต่ ค.ศ. 221 ถึง ค.ศ. 223 รวมเวลา 3 ปี ถือเป็นชื่อศักราชแรกของจ๊กก๊ก
ในศักราชเจี้ยนอันปีที่ 26 (ค.ศ. 221) เดือน 4 เล่าปี่สถาปนาตนเป็นจักรพรรดิในนครเซงโต๋ ("เฉิงตู") ประกาศก่อตั้งจ๊กก๊กและสืบทอดอำนาจปกครองจากราชวงศ์ฮั่นเดิม ในศักราชเจี๋ยงบู๋ปีที่ 3 (ค.ศ. 223) เดือน 4 เล่าปี่ประชวรสวรรคตที่เป๊กเต้เสีย ต่อมาในเดือน 5 ปีเดียวกันเล่าเสี้ยนขึ้นครองราชย์และเปลี่ยนชื่อศักราชเป็นเจี้ยนซิงปีที่ 1
ข้าวแดง

ข้าวแดง เป็นพันธุ์ข้าวที่มีสารสีแดงที่มีแทนนินเป็นส่วนประกอบในเยื่อหุ้มเมล็ดของข้าวกล้อง
ข้าวตามธรรมชาติส่วนใหญ่เป็นข้าวแดง บางครั้งถือว่าเป็นข้าวโบราณเท่ากับข้าวแดง แต่นั่นเป็นวิธีการเรียกที่ไม่มีพื้นฐานทางวิทยาศาสตร์ ข้าวดำอาจรวมเป็นประเภทหนึ่งของข้าวแดง คุนิโอะ ยานางิตะ นักแต่งเพลงพื้นบ้านกล่าวอ้างว่าต้นกำเนิดของเซกิฮังก็คือข้าวแดง
เท็กกาดง

เท็กกาดง (; โรมาจิ: "tekkadon") หรือ ข้าวหน้าปลาทูน่า คือดมบูริที่ทำโดยใช้ข้าวซูชิวางทับด้วยปลามางุโระที่หั่นเป็นแผ่น โรยหน้าด้วยวาซาบิและโนริ
ความแตกต่างระหว่างเท็กกาดงกับมางุโระดง.
เท็กกาดงมีความคล้ายมางุโระดง (マグロ丼) แต่มีความแตกต่างในส่วนของข้าวและปลามางุโระที่ใช้
เท็กกาดง จะใช้ข้าวซูชิ (ข้าวใส่น้ำส้มสายชู) และใช้ปลามางุโระส่วนเนื้อแดงเท่านั้น
มางุโระดง จะใช้ข้าวขาว และยังใช้ส่วนอื่นของปลามางุโระนอกจากเนื้อแดงด้วย
ทนายความแห่งยุคโชซอน

ทนายความแห่งยุคโชซอน  เป็นซีรีส์ทางโทรทัศน์ของเกาหลีใต้ที่นำแสดงโดยอู โด-ฮวัน, Bona และชา ฮัก-ย็อน ออกอากาศตอนแรกทางเอ็มบีซีทีวี ในวันที่ 31 มีนาคม ค.ศ. 2023 และออกอากาศทุกวันศุกร์และวันเสาร์ เวลา 21:50 น. (เวลามาตรฐานเกาหลี) นอกจากนี้ยังมีการสตรีมบน Wavve ในเกาหลีใต้และบน Kocowa และ Viki ในบางภูมิภาค
เรื่องย่อ.
ซีรีส์เกี่ยวกับทนายความอัจฉริยะที่แก้แค้นศัตรูที่มีส่วนทำให้พ่อแม่ของเขาเสียชีวิตระหว่างการพิจารณาคดี
โฮโต

โฮโต (; โรมาจิ: "hōtō") เป็น อาหารท้องถิ่น ที่ผลิตในพื้นที่รอบ ๆ จังหวัดยามานาชิ ในปี 2007 ได้รับเลือกจาก กระทรวงเกษตร ป่าไม้ และประมง ให้เป็นหนึ่งใน "100 สุดยอดอาหารท้องถิ่นของหมู่บ้านเกษตรกรรม ภูเขา และประมง" โดยคัดเลือกจากรสชาติท้องถิ่นที่สืบทอดกันมาในแต่ละภูมิภาค 
ในจังหวัดยามานาชิ มีคำพูดว่า "ถ้าทำโฮโตไม่เป็นจะไม่สามารถไปเป็นเจ้าสาวได้" (ほうとうをうてないと嫁に出せない)
โดยพื้นฐานแล้ว เป็นอาหารประเภทหนึ่งที่ทำโดยการนวดแป้งสาลี แล้วหั่นเป็นเส้นหนาสั้น ๆ เคี่ยวในซุปมิโซะที่มีฟักทองและผักอื่น ๆ และกินร้อน ๆ
โฮโตอาจไม่จำเป็นต้องอยู่ในรูปของเส้นบะหมี่ ในบางภูมิภาคนอกจากแป้งข้าวสาลีแล้วก็อาจใช้ธัญพืชอื่นหรืออาจใช้ก้อนซุยตง และอาจใช้โชยุใช้แทนมิโซะสำหรับเครื่องปรุง และกินเป็นบะหมี่เย็น จัดเรียงบนกระชอน
กวางเหอ

กวางเหอ  หรือ กองโห เป็นชื่อศักราชลำดับที่ 3 ในรัชสมัยพระเจ้าเลนเต้แห่งราชวงศ์ฮั่นตะวันออก ชื่อศักราชชูผิงใช้ตั้งแต่ปี ค.ศ. 178-184 รวมเวลา 7 ปี
ในศักราชกวางเหอปีที่ 7 เดือน 12 เปลี่ยนชื่อศักราชเป็นจงผิงปีที่ 1
ข้าวกล้องงอก

ข้าวกล้องงอก (; โรมาจิ: "hatsuga genmai") เป็นผลิตภัณฑ์ที่ทำจากข้าวกล้องที่เพิ่งงอก มีคุณค่าทางโภชนาการมากกว่าข้าวสวยและแปรรูปเพื่อให้รับประทานได้ง่ายขึ้น
ในปี 1990 มีรายงานว่า กรดแกมมาอะมิโนบิวทีริก (GABA) ในข้าวจะเพิ่มขึ้นเมื่อเริ่มงอก จึงเป็นที่สนใจและถูกนำไปขายในเชิงพาณิชย์
ยากิอูดง

ยากิอูดง (; โรมาจิ: "yaki udon") เป็นอาหารญี่ปุ่นที่ทำโดยนำอูดงมาผัดกับส่วนผสมต่าง ๆ เช่น เนื้อสัตว์ และ ผัก และปรุงรสด้วยเครื่องปรุงรส คล้ายกับยากิโซบะ
ประวัติศาสตร์.
มีร้านหลายแห่งที่อ้างว่าเป็นผู้ริเริ่มยากิอูดง แต่ต้นกำเนิดจริง ๆ นั้นไม่แน่นอน วิธีการปรุงจะเหมือนกับ
ชิมมิ

ชิมมิ (; โรมาจิ: "chinmi") หมายถึง ส่วนผสมอาหารที่ถือว่าหายากเพราะส่วนผสมนั้นมีน้อยหรือรูปลักษณ์และรสชาติตรงผิดไปจากความต้องการของคนโดยสิ้นเชิง
คำว่า "ชิมมิ" มาจากอักษรคันจิ 2 ตัวคือคำว่า "ชิง" (珍) แปลว่า "หายาก" และ "มิ" (味) แปลว่า "รสชาติ" จึงแปลตรง ๆ ว่า "รสชาติที่หายาก"
ในความหมายโดยกว้าง อาหารที่ดูแปลกตาเพราะมาจากต่างภูมิภาค หรือสถานที่ที่มีวัฒนธรรมการกินที่แตกต่างกันก็อาจเรียว่าเป็นชิมมิได้ด้วย
โฟราลูแมบ

โฟราลูแมบ  เป็นสารภูมิต้านทานโมโนโคลนของมนุษย์ทั้งหมดที่จับกับพอลิเพปไทด์ ซีดี3 เอปซิลอน เดิมมีชื่อว่า TZLS-401 ปัจจุบันอยู่ในการพัฒนาทางคลินิกโดยบริษัททิเซียนาไลฟ์ไซเอินซ์ (Tiziana Life Sciences) สำหรับการรักษาโรคโครห์น (Crohn's disease) โรคปลอกประสาทเสื่อมแข็ง (Multiple Sclerosis) แบบทุติยภูมิ และโรคแพ้ภูมิตัวเองอื่น ๆ อย่างไรก็ตาม โฟราลูแมบไม่ได้แสดงประสิทธิภาพในการรักษาโรคโครห์น
7 มีนาคม พ.ศ. 2566 มีการเผยแพร่รายงานในวารสารพีเอ็นเอเอส (Proceedings of the National Academy of Sciences of the United States of America) ระบุว่าโฟราลูแมบ มีแนวโน้มสามารถรักษาโรคติดเชื้อไวรัสโคโรนาสายพันธุ์ใหม่ 2019 (โควิด-19) ได้ โดยคณะนักวิจัยทำการทดลองแบบสุ่มและมีกลุ่มควบคุมด้วยการพ่นยาโฟราลูแมบ ปริมาณ 100 มิลลิกรัม แก่ผู้ป่วยจำนวน 12 รายที่มีอาการของโรคโควิด-19 ระดับเล็กน้อยถึงปานกลาง เป็นเวลา 10 วัน ผลการทดลองผู้ป่วยมีอาการปอดอักเสบลดลงเมื่อเทียบกับผู้ป่วยที่ไม่ได้รับการพ่นยา และพบว่าโฟราลูแมบปรับเปลี่ยนยีนที่เกี่ยวข้องกับการควบคุมการตอบสนองของทีเซลล์ รวมทั้งพบการปรับเปลี่ยนทางพันธุกรรมที่คล้ายกับผู้ป่วยโรคปลอกประสาทเสื่อมแข็ง ที่ได้รับการพ่นยาโฟราลูแมบ
โทบิโกะ

โทบิโกะ (; โรมาจิ: "tobiko") คืออาหารที่ทำโดยนำไข่ของปลานกกระจอกนำมาดองเกลือเกลือ
ภาพรวม.
โทบิโกะคือ ไข่ของปลานกกระจอกที่นำมาดองเค็ม เป็นกระจุกของไข่ทรงกลมสีเหลืองทอโปร่งแสงงขนาดเล็กที่มีขนาดเล็กกว่าไข่ปลาแซลมอน ขนาดของไข่แต่ละฟองมีเส้นผ่านศูนย์กลางประมาณ 1 มม. และผิวจะแข็ง ส่วนใหญ่จะใช้เป็นหน้าสำหรับซูชิ และสามารถรับประทานในรูปของจิราชิซูชิ และ กุงกังมากิ
ปัจจุบันโทบิโกะส่วนใหญ่นำเข้าจากน่านน้ำทางตอนใต้ เช่น ประเทศอินโดนีเซีย มีการนำมาทำเป็นกานาเป ภายใต้ชื่อโกลเดนคาเวียร์ นอกจากนีโทบิโกะที่ใส่สีดำยังถูกนำมาใช้เป็นคาเวียร์เทียมอีกด้วย
สุกี้ตี๋น้อย

สุกี้ตี๋น้อย เป็นร้านอาหารสุกียากี้ ชาบู ประเภทบุฟเฟ่ต์ ภายใต้การดูแลของบริษัท บี เอ็น เอ็น เรสเตอรองท์ กรุ๊ป จำกัด ซึ่งเปิดตัวเมื่อ พ.ศ. 2562
ร้านสุกี้ตี๋น้อยก่อตั้งโดยนัทธมน พิศาลกิจวนิช ซึ่งเดิมธุรกิจของครอบครัวทำร้านอาหารชื่อ "เรือนปั้นหยา" มีอยู่ 2 สาขา แต่ปัญหาคือพอมีสาขา การควบคุมมาตรฐาน รสชาติ และบริการ ให้เหมือนกันทุกสาขาเป็นเรื่องยาก เมื่อสามารถแก้ปัญหาดังกล่าวได้จึงคิดจะเปิดเป็นร้านสุกี้ เพราะร้านสุกี้สามารถควบคุมมาตรฐานรสชาติให้เหมือนกันทุกสาขา อีกทั้งกระแสนิยมการกินบุฟเฟต์ก็มากขึ้นด้วย เหตุที่ชื่อ "ตี๋น้อย" เพราะพ่อของนัทธมน เป็นลูกคนเล็ก คนในบ้านจะเรียกว่าตี๋น้อย จึงนำมาตั้งเป็นชื่อร้านเพราะเห็นว่าเป็นชื่อที่เรียกง่ายและจดจำได้ง่าย 
ร้านสุกี้ตี๋น้อยสาขาแรกที่บางเขนเปิดเมื่อ พ.ศ. 2561 สาขาที่ 2 เลียบด่วนรามอินทรา เมื่อกลาง พ.ศ. 2561 เป็นร้านใหญ่กว่าร้านแรก ร้านนี้เองที่ทำให้คนรู้จักสุกี้ตี๋น้อย ธุรกิจเติบโตอย่างรวดเร็ว โดยปี 2562 มีรายได้ 499 ล้านบาท กำไร 15 ล้านบาท ปี 2563 มีรายได้ 1,223 ล้านบาท กำไร 140 ล้านบาท และปี 2564 มีรายได้ 1,572 ล้านบาท กำไร 148 ล้านบาท พ.ศ. 2565 บริษัทเจ มาร์ท เข้ามาถือหุ้นสัดส่วน 30% คิดเป็นเงินลงทุน 1,200 ล้านบาท ทำให้กิจการสุกี้ตี๋น้อย มีมูลค่ารวม 4,000 ล้านบาท จากข้อมูลเมื่อเดือนธันวาคม พ.ศ. 2565 มีสาขาจำนวน 42 สาขา อยู่ในพื้นที่กรุงเทพมหานคร และปริมณฑล โดยสุกี้ตี๋น้อยมักมีภาพลักษณ์แบรนด์บุฟเฟต์เพื่อรากหญ้า ไม่ว่าจะเป็นการกินก่อน ค่อยผ่อน (S pay later) แจกแตงโมฟรี ไข่ทองคำ
อีเอฟแอลแชมเปียนชิป ฤดูกาล 2022–23

อีเอฟแอลแชมเปียนชิป ฤดูกาล 2022–23 (หรือเรียกว่า สกายเบตแชมเปียนชิป ด้วยเหตุผลด้านผู้สนับสนุน) เป็นการแข่งขันอีเอฟแอลแชมเปียนชิปฤดูกาลที่ห้าของลีกภายใต้ชื่อปัจจุบันและในฤดูกาลที่ 31 ภายใต้รูปแบบโครงสร้างของลีกปัจจุบัน
การเปลี่ยนแปลงทีม.
ทีมด้านล่างนี้ตือการเปลี่ยนแปลงดิวิชันตั้งแต่ฤดูกาล 2021–22:
<templatestyles src="Col-begin/styles.css"/>
เพลย์ออฟ.
เลกแรก
เลกที่สอง
"รวมผลสองนัด ลูตันทาวน์ ชนะ 3–2." 
" รวมผลสองนัด คอเวนทรีซิตี ชนะ 1–0. "
อากิโอะ โอตสึกะ

อากิโอะ โอตสึกะ (#เปลี่ยนทาง , 24 พฤศจิกายน 1959 –) เป็นนักพากย์ ผู้บรรยาย และนักแสดงชาวญี่ปุ่น เกิดที่คาบูกิโจ เขตชินจูกุ โตเกียว สังกัดเมาซูโปรโมชัน พ่อของเขาคือจิกาโอะ โอตสึกะ เป็นนักพากย์เช่นกัน
เท็งกาซุ

เท็งกาซุ (; โรมาจิ: "tenkasu") คือกากของของทอดที่เกิดจากการทอด เท็มปุระ แม้ว่าจะถูกทิ้งเป็นเศษอาหาร แต่บางครั้งก็ใช้เป็นส่วนประกอบหรือส่วนประกอบของอาหารอื่น ๆ เพราะมีรสชาติ ความมันของน้ำมัน และเนื้อสัมผัสเหมือนกับอาหารทอด
นอกจากนี้แล้วยังมีชื่อเรียกอีกอย่างว่า อาเงดามะ (揚げ玉) หรือ อาเงกาซุ (揚げかす) แต่ในรายละเอียดแล้วมีความแตกต่างกัน
เรื่องของชื่อเรียก.
จากการสำรวจของสถาบันวิจัยวัฒนธรรมกระจายเสียง NHK ใน 2003 พบว่า 68% ของผู้ตอบแบบสอบถามเรียกโดยใช้คำว่าเท็งกาซุ และ 29% เรียกว่าอาเงดามะ และ 16% เรียกว่าอาเงกาซุ ในญี่ปุ่นฝั่งตะวันตกจะเรียกว่า "เท็งกาซุ" มากกว่าค่าเฉลี่ยของทั้งประเทศ และญี่ปุ่นฝั่งตะวันออก (ไม่รวมโทโฮกุ) มีคนเรียกว่า "อาเกดามะ" มากกว่าค่าเฉลี่ยของทั้งประเทศ
นอกจากนี้ยังมีร้านโซบะบางแห่งในภูมิภาคคันโตใช้ชื่อเรียกว่า "ทานุกิ" (たぬき) โดยมีการนำมาทำเป็นอูดง หรือโซบะ เรียกว่า "ทานุกิอุดง" (たぬきうどん) และ "ทานุกิโซบะ" (たぬきそば) หรือทำเป็นดมบุริ เรียกว่า "ทานุกิดง" (たぬき丼)
เจ้าหญิงไดอานาแห่งบูร์บง-ปาร์มา

เจ้าหญิงไดอานาแห่งบูร์บง-ปาร์มา  ประสูติเมื่อวันที่ 22 พฤษภาคม 2475 ณ ปารีส ประเทศฝรั่งเศส เป็นพระธิดาเพียงพระองค์เดียวใน เจ้าชายกาเอตาโนแห่งบูร์บง-ปาร์มา และ เจ้าหญิงมาร์การิเตแห่งทวร์นและทักซิส เป็นพระนัดดาใน โรเบิร์ตที่ 1 ดยุกแห่งปาร์มา พระภาติยะใน สมเด็จพระจักรพรรดินีซีตาแห่งออสเตรีย , เจ้าชายเฟลิกซ์ พระราชสวามีแห่งลักเซมเบิร์ก ส่งผลให้พระองค์เป็นพระญาติกับ แกรนด์ดยุกอ็องรีแห่งลักเซมเบิร์ก , มาร์กาเรตาแห่งโรมาเนีย พระองค์เสกสมรส 2 ครั้ง มีพระบุตร 3 คน
เจ้าหญิงไดอานาแห่งบูร์บง-ปาร์มา สิ้นพระชนม์ลงเมื่อวันที่ 4 พฤษภาคม 2563 จากโรคติดเชื้อไวรัสโคโรนา 2019 สิริพระชันษาปีที่ 88 ปี ซึ่ง เจ้าหญิงมาเรีย เทเรซาแห่งบูร์บง-ปาร์มา พระญาติของพระองค์เองก็สิ้นพระชนม์จากพระโรคเดียวกันนี้เมื่อ 26 มีนาคม ปีเดียวกัน
ยูซูโกโช

ยูซูโกโช (; โรมาจิ: "yuzu koshō") หรืออาจเรียกว่า ยูซูโงโช (ゆずごしょう) หรือ ยูซูโงโจ (ゆずごじょう) เป็นเครื่องปรุงรสประเภทหนึ่งที่ทำจาก พริกและส้มยูซุ
ภาพรวม.
ยูซูโกโชทำได้โดยการสับพริกอย่างหยาบ ๆ ใส่เปลือกส้มยูซุและเกลือ แล้วนำไปบดและบ่ม
ในคิวชูมีการใช้ในอาหารหลายอย่างเป็นเครื่องปรุงรสทั่วไป นอกจากคิวชูแล้ว ยังมีการผลิตที่ เมืองนากะในจังหวัดโทกุชิมะ ซึ่งเป็นสถานที่ผลิตยูซุ และใน จังหวัดโคจิ
ชื่อ.
คำว่า "โคโช" (胡椒) นั้นในสำเนียงมาตรฐานแปลว่าพริกไทย แต่ในภาษาถิ่นคิวชูใช้เรียกพริก และคำว่า "โคโช" ในชื่อ "ยูซูโกโช" นี้ก็ไม่ได้หมายถึงพริกไทย แต่หมายถึงพริก
ที่มา.
ที่มายังไม่เป็นที่แน่ชัด แต่เชื่อว่ามีต้นกำเนิดมาจากเมืองฮิตะ จังหวัดโออิตะ หรือบ้างก็ว่ามีต้นกำเนิดมาจากแถวภูเขาฮิโกะในจังหวัดฟุกุโอกะ หรือรวมถึงที่อื่น ๆ อีกหลายแห่งในคิวชู
การิ

การิ (; โรมาจิ: "gari") คือขิงดองปรุงรส ทำโดยนำขิงมาหั่นบาง ๆ และดองในซอสเปรี้ยวหวาน เป็นเครื่องปรุงที่ใช้ตามร้านซูชิ โดยมีการทำขายเป็นถุงภายใต้ชื่อว่า ขิงแดงหั่นเรียบเปรี้ยวหวาน (甘酢平切紅生姜) บางครั้งก็มีคนสับสนกับเบนิโชงะ แต่ว่าถือเป็นคนละอย่างกัน
เบนิโชงะ

เบนิโชงะ (; โรมาจิ: "beni shōga") เป็นสึเกโมโนะประเภทหนึ่งที่ทำจาก เหง้าของขิงนำมาดองในน้ำส้มสายชูบ๊วย
ที่มา.
วิธีการดองในน้ำส้มสายชูถูกใช้เพื่อทำให้ขิงคงความสดได้นาน แต่ในภูมิภาคคันโตส่วนใหญ่จะใช้ซอสเปรี้ยวหวานทำเป็นการิ ส่วนในภูมิภาคคันไซนั้นส่วนใหญ่จะน้ำส้มสายชูทำเป็นเบนิโชงะ
วิธีการทำ.
เริ่มจากดึงส่วนน้ำออกจากรากขิงโดยการดองด้วยเกลือหรือตากแดดให้แห้ง แล้วนำไปดองในน้ำส้มสายชูบ๊วย (น้ำที่เหลือหลังจากการดองอุเมโบชิ) เป็นเวลาหลายวัน เพื่อป้องกันเชื้อรา โดยพื้นฐานแล้วจะทำด้วยขิงแห้งซึ่งมีความชื้นเพียงเล็กน้อย เมื่อทำขิงใหม่ ๆ จะมีน้ำมาก ดังนั้นอาจขาดน้ำหลังจากฝานบาง ๆ
จากนั้นเมื่อใช้น้ำส้มสายชูบ๊วยแดงใส่ชิโซะ ก็จะเปลี่ยนเป็นสีแดงเข้ม ในกรณีที่ใช้น้ำส้มสายชูบ๊วยแดงหลังจากเอาชิโซะแดงออกแล้ว อาจสีอ่อนลงเล็กน้อย แม้แต่กรณีที่ใช้น้ำส้มสายชูบ๊วยขาวที่ไม่ใช้ชิโซะ แต่เนื่องจากขิงใหม่ก็มีสารสีแอนโทไซยานิน ใกล้กับลำต้น จึงทำปฏิกิริยากับกรดของน้ำส้มสายชูบ๊วยและก็จะเกิดเป็นสีแดงอ่อน ๆ นอกจากนี้เบนิโชงะสีแดงเข้มยังผลิตโดยใช้สีผสมอาหารที่มีสีแดงเพื่อให้มีสีแดงโดดเด่น
ในกรณีของการผลิตเชิงอุตสาหกรรม มีหลายวิธีในการดองขิงซึ่งหั่นเป็นเส้นบาง ๆ ไว้ล่วงหน้าใน เครื่องปรุงรสที่มีน้ำส้มสายชูบ๊วยซึ่งแต่งสีด้วยสีผสมอาหาร
ซีผิง

ซีผิง  เป็นชื่อศักราชลำดับที่ 2 ในรัชสมัยพระเจ้าเลนเต้แห่งราชวงศ์ฮั่นตะวันออก ชือศักราชซีผิงใช้ตั้งแต่ปี ค.ศ. 172-178 รวมเวลา 7 ปี
ในศักราชซีผิงปีที่ 7 เดือน 3 เปลี่ยนชื่อศักราชเป็นกวางเหอปีที่ 1
ในช่วงศักราชซีผิง เหล่าขุนนางลัทธิขงจื๊อได้สลักคัมภีร์ศิลาซีผิง ("ซีผิงฉือจิง")
ดาเตะ (จังหวัดฟูกูชิมะ)

ดาเตะ  เป็นนครที่ตั้งอยู่ทางตอนเหนือของจังหวัดฟูกูชิมะ ประเทศญี่ปุ่น มีขนาดพื้นที่ทั้งสิ้น ข้อมูลเมื่อ ค.ศ. 2023 (2023)[ [update]] นครดาเตะมีจำนวนประชากรประมาณ 56,157 คน และมีความหนาแน่นของประชากร 212 คนต่อตารางกิโลเมตร 
ประวัติศาสตร์.
เมื่อ ค.ศ. 1889 ในช่วงเวลาของการประกาศใช้ระบบเทศบาล พื้นที่ที่เป็นนครดาเตะในปัจจุบันประกอบด้วยเมืองและหมู่บ้านรวม 21 แห่ง ช่วงระหว่าง ค.ศ. 1955 กับ 1960 เมืองและหมู่บ้านเหล่านี้ก็ได้ควบรวมเป็น 5 เมือง ได้แก่ เมืองดาเตะ , เมืองโฮบาระ , เมืองเรียวเซ็ง , เมืองสึกิดาเตะ  และเมืองยานางาวะ  ต่อมา 5 เมืองเหล่านี้ก็ได้ควบรวมกันเป็นนครดาเตะเมื่อวันที่ 1 มกราคม ค.ศ. 2006
ดาเตะอยู่ห่างจากโรงไฟฟ้านิวเคลียร์ฟูกูชิมะแห่งที่หนึ่งไปทางตะวันตกเฉียงเหนือประมาณ ซึ่งเป็นที่ตั้งของภัยพิบัตินิวเคลียร์ที่เกิดขึ้นหลังจากแผ่นดินไหวและคลื่นสึนามิในโทโฮกุ ค.ศ. 2011 แม้ว่าจะอยู่นอกเขตยกเว้นภัยพิบัตินิวเคลียร์ แต่ระดับรังสีในเมืองทำให้ผู้อยู่อาศัยและโดยเฉพาะเด็กต้องอยู่ในบ้าน
ภูมิศาสตร์.
นครดาเตะมีพื้นที่ครอบคลุมครึ่งตะวันออกของแอ่งฟูกูชิมะทางตอนเหนือของจังหวัดฟูกูชิมะ โดยมีอาณาเขตทางทิศเหนือติดกับจังหวัดมิยางิ พื้นที่นี้เคยขึ้นชื่อเรื่องการปลูกหม่อนเลี้ยงไหม แต่ได้เปลี่ยนไปปลูกผลไม้ในช่วงยุคไทโช นครดาเตะในปัจจุบันแบ่งออกเป็นห้าเมืองในอดีต ได้แก่ ดาเตะ โฮบาระ ยานางาวะ เรียวเซ็ง และสึกิดาเตะ ซึ่งแต่ละเมืองยังคงรักษาประเพณีและกิจกรรมที่เป็นเอกลักษณ์ไว้มากมาย โดยมีโฮบาระเป็นพื้นที่ส่วนกลางซึ่งเป็นที่ตั้งของหน่วยงานเทศบาล
ภูมิอากาศ.
นครดาเตะมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน "Cfa") อุณหภูมิเฉลี่ยทั้งปีในดาเตะอยู่ที่ ปริมาณน้ำฝนเฉลี่ยต่อปีอยู่ที่ โดยเดือนกันยายนเป็นเดือนที่ฝนตกชุกที่สุด อุณหภูมิสูงสุดโดยเฉลี่ยจะอยู่ในเดือนสิงหาคมที่ประมาณ และต่ำสุดในเดือนมกราคมที่ประมาณ 
ประชากร.
ตามข้อมูลการสำรวจสำมะโนประชากรของญี่ปุ่น จำนวนประชากรของนครดาเตะลดลงในช่วง 70 ปีที่ผ่านมา
การเมืองการปกครอง.
ดาเตะมีการปกครองรูปแบบนายกเทศมนตรี–สภา โดยมีนายกเทศมนตรีมาจากการเลือกตั้งโดยตรง และมีสภานครซึ่งเป็นสภานิติบัญญัติระบบสภาเดียวมีจำนวนสมาชิก 22 คน ในการเมืองระดับจังหวัด เทศบาลนครดาเตะ พร้อมทั้งเทศบาลทั้ง 3 แห่งในอำเภอดาเตะ ประกอบกันเป็นเขตเลือกตั้งที่ให้สมาชิกสภาจังหวัดฟูกูชิมะจำนวน 3 คน ในการเมืองระดับชาติ นครดาเตะเป็นส่วนหนึ่งของเขตเลือกตั้งฟูกูชิมะเขต 1 ในการเลือกตั้งสภาผู้แทนราษฎรในสภานิติบัญญัติแห่งชาติ
เกย์ล

เทย์เลอร์ เกย์ล รัตเธอร์เฟิร์ด (เกิด 10 มิถุนายน ค.ศ. 2004) หรือที่รู้จักกันในชื่อ เกย์ล  เป็นนักร้องชาวอเมริกัน หลังจากเซ็นสัญญากับแอตแลนติกและอาร์ตเฮาส์ เธอออกซิงเกิล "เอบีซีดีอีเอฟยู" ในปี 2021 ซึ่งประสบความสำเร็จบนชาร์ตเพลงทั่วโลก โดยสามารถขึ้นถึงอันดับหนึ่งในสหราชอาณาจักร ไอร์แลนด์ และ "บิลบอร์ด" โกลบอล 200 รวมถึงทำให้เธอได้รับการเสนอชื่อเข้าชิงรางวัลแกรมมี สาขาเพลงแห่งปี
ชีวิตช่วงแรก.
เกย์ลเกิดในพลาโน รัฐเท็กซัส เธอเริ่มฝึกร้องเพลงเมื่ออายุ 7 ขวบ จากนั้นย้ายไปแนชวิลล์ รัฐเทนเนสซี เพื่อสานฝันงานดนตรี เธอมีภาวะเสียการอ่านเข้าใจ
การทำงาน.
หลังจากออกซิงเกิลที่ผลิตด้วยตนเองหลายเพลง เกย์ลเป็นที่เข้าตาของอดีตกรรมการ "อเมริกันไอดอล" และแครา ดีโอกวาร์ดี ผู้จัดจำหน่ายเพลงของอาร์ตเฮาส์ จนได้เซ็นสัญญาเป็นศิลปินในสังกัดแอตแลนติกเรเคิดส์/อาร์ตเฮาส์เรเคิดส์
ในปี 2021 เกย์ลออกซิงเกิลกับสังกัด "เอบีซีดีอีเอฟยู" เพลงดังกล่าวกลายเป็นไวรอลบนติ๊กต็อกและสปอติฟาย สามารถขึ้นถึงอันดับสามบน"บิลบอร์ด"ฮอต 100 ในต่างประเทศ เพลงยังอยู่อันดับหนึ่งในฟินแลนด์ เยอรมนี ไอร์แลนด์ นอร์เวย์ สวีเดน และสหราชอาณาจักร และติดสิบอันดับแรกในออสเตรเลีย ออสเตรีย นิวซีแลนด์ และสวิตเซอร์แลนด์ ต่อมาออกซิงเกิล "ยัวร์จัสต์ฮอร์นี" ในวันที่ 19 มกราคม 2022 เดือนถัดมา เธอออกอีพีชุดแรกในชื่อ "อะสตัดดีออฟเดอะฮิวแมนเอกซ์พีเรียนซ์วอลุมวัน"
ในปี 2023 เกย์ลเป็นศิลปินสมทบในดิเอราส์ทัวร์ของเทย์เลอร์ สวิฟต์ และซัมเมอร์คาร์นิวัลของพิงก์
โกโบ

โกโบ (ゴボウ, 牛蒡, ชื่อวิทยาศาสตร์ : "Arctium lappa" L.) เป็น สมุนไพรยืนต้นในสกุล "Arctium" วงศ์ทานตะวัน มีถิ่นกำเนิดในทวีปยูเรเชีย เป็นผักชนิดหนึ่งที่นิยมรับประทานในประเทศญี่ปุ่นในภาษาถิ่นโอซากะ เรียกว่า กมโบะ (ごんぼ)
เป็นหนึ่งในพืชที่ได้บันทึกไว้โดยคอร์ล ฟอน ลินเนีย ใน "Species Plantarum" (1753)
ซันโช

พริกไทยญี่ปุ่น (ชื่อวิทยาศาสตร์: "Zanthoxylum piperitum") หรือ ซันโช (; โรมาจิ: "sanshō") เป็นไม้พุ่มผลัดใบที่อยู่ในสกุลมะแข่น วงศ์ส้ม ต้นตัวผู้และต้นตัวเมียอยู่แยกกัน ในฤดูใบไม้ผลิ ดอกสีเขียวอมเหลืองจะบานที่ด้านข้างของใบ ใบและดอกตัวผู้และโคนมีกลิ่นหอมเฉพาะตัว นิยมใช้เป็นเครื่องเทศ
ชื่อ.
ที่มาของชื่อ ซันโช ในภาษาญี่ปุ่นนั้นมาจากตัวอักษร 山 ที่แปลว่า "ภูเขา" และ 椒 ที่มีความหมายว่ามีกลิ่นหอมและรสฉุน และคาดว่าชื่อ 山椒 นั้นเป็นเพราะผลมีกลิ่นหอมฉุนแรงของภูเขา
อาโอโนริ

อาโอโนริ (; โรมาจิ: "aonori") เป็นคำทั่วไปสำหรับเรียกสาหร่ายทะเลหลายชนิดที่ใช้เป็นอาหาร
ในการจำแนกประเภทพืช ก่อนหน้านี้มีการจัดให้อยู่ในสกุล "Enteromorpha" วงศ์ "Ulvaceae" แต่ก็ได้ถูกย้ายไปอยู่ใน สกุล "Ulva" นอกจากนี้ สาหร่ายฮิโตเองุสะ ("Monostroma nitidum") ซึ่งถูกเรียกว่า "อาโอโนริ" ในบางภูมิภาค เดิมก็เคยถูกจัดอยู่ในสกุล Ulva สาหร่ายเช่นกัน แต่เนื่องจากตอนหลังได้เปลี่ยนเงื่อนไขการจัดแบ่งกลุ่ม เลยถูกเปลี่ยนเป็นสกุล "Monostroma" จึงถูกเอาออกจากสกุล Ulva เช่นกัน
ฮิจิกิ

ฮิจิกิ (ชื่อวิทยาศาสตร์: "Sargassum fusiforme") เป็น สาหร่ายสีน้ำตาล ที่อยู่ในสกุล "Sargassum" วงศ์ Sargassaceae อันดับ Fucales เป็นสาหร่ายทะเล ขนาดใหญ่ บางครั้งยาวกว่าหนึ่งเมตร มีใบเป็นรูปดอกจิก เติบโตอย่างหนาแน่นในบริเวณแนวโขดหินริมชายฝั่งที่มีคลื่นมาก และในส่วนล่างของเขตน้ำขึ้นน้ำลง เติบโตเต็มที่พร้อมสืบพันธุ์ตั้งแต่ฤดูใบไม้ผลิถึงต้นฤดูร้อนและส่วนใหญ่หายไปในฤดูร้อน ส่วนที่เป็นใยเส้นจะยังคงอยู่และ เติบโตต่อไป ฮิจิกิกระจายพันธุ์ในพื้นที่ชายฝั่งของ เอเชียตะวันออก รวมทั้งญี่ปุ่น ในญี่ปุ่นมีการกระจายพันธุ์ทางตะวันตกเฉียงใต้ของเกาะฮกไกโด แต่ไม่ค่อยพบเห็นทางตอนเหนือของฝั่งทะเลญี่ปุ่น
ในญี่ปุ่นมีการใช้เป็นส่วนผสมในอาหารประเภทต้มมานานแล้ว และมักใช้เป็นเครื่องเคียง โดยทั่วไปถือว่าฮิจิกิเป็นอาหารเพื่อสุขภาพและเป็นอาหารอายุยืน ดังนั้นวัน ที่ 15 กันยายน จึงถูกเรียกว่า "วันฮิจิกิ" ซึ่งมีที่มาจากวันเคารพผู้สูงอายุแบบเก่า ฮิจิกิส่วนใหญ่ที่จำหน่ายในญี่ปุ่นเป็นผลิตภัณฑ์เพาะเลี้ยงจากจีนและเกาหลีใต้ แต่ฮิจิกิส่วนใหญ่ที่ผลิตในญี่ปุ่นเป็นผลิตภัณฑ์จากธรรมชาติ
ลาติโนเวิลด์ออร์เดอร์

ลาติโนเวิลด์ออร์เดอร์  เป็นกลุ่มนักมวยปล้ำอาชีพที่เดิมอยู่ในเวิลด์แชมเปี้ยนชิพเรสต์ลิง หรือ WCW ระหว่างปี ค.ศ. 1998 ถึง ค.ศ. 1999 นำโดยเอ็ดดี เกร์เรโร แต่ได้ยุบกลุ่มในช่วงต้นปี ค.ศ. 1999 เนื่องจาก เอ็ดดี ประสบอุบัติเหตุทางรถยนต์ในชีวิตจริง ทำให้ต้องพักฟื้นเป็นเวลานาน ซึ่งชื่อกลุ่มนี้ตั้งขึ้นโดย Jason Hervey โดยได้แรงบันดาลใจและตั้งใจล้อเลียนกลุ่มนักมวยปล้ำชื่อดังในสมัยนั้น คือนิวเวิลด์ออร์เดอร์ หรือ NWO
ในปี ค.ศ. 2023 กลุ่มได้รับการฟื้นฟูโดยเรย์ มิสเตริโอ ซึ่งเป็น 1 ในสมาชิกดั้งเดิมของ LWO
ประวัติ.
WCW.
แนวคิด.
LWO ก่อตั้งขึ้นในปลายปี ค.ศ. 1998 หลังจากที่เอ็ดดี เกร์เรโร ทะเลาะกับเอริก บิสชอฟฟ์ ผู้จัดการทั่วไปของWCW ในชีวิตจริง ทำให้ความขัดแย้งในชีวิตจริงกลายเป็นโครงเรื่อง